Kominike Lapolis-Suspected pirates remanded\nThis brings to 12 the number of Somalis being remanded here as suspects in piracy activities.\nMeanwhile the police are continuing their investigations into the incidents.\nLofans koz dimal grav\nDe parmi 3 zonm in ganny rimann an relasyon avek lofans koz dimal grav zot viktim. Sa bann lensidan in ariv a 3 diferan lokazyon e dan diferan landrwa.\nPremye lensidan ti ariv borlanmer Anse Boileau Vandredi le 1 Me kot en zonm 33-an sorti Caiman Estate ti bles son viktim avek gran kouto dan lanmen. Viktim sa lensidan i admit lo ward lopital Victoria. Sispe dan sa ka ti ganny arete Sanmdi e in ganny rimann ziska Le 11 Me zour ki i pou repas ankour.\nDezyenm lensidan ti ariv Vandredi le 1 Me Takamaka kot sispe i en zonm 44-an. I ti pik son viktim dan lestoman ek dan ledo. Sa sispe, ki ti ganny arete menm zour, in ganny rimann ziska le 13 Me zour ki i pou repas ankour. Viktim i en zonm 36-an e i ankor admit lopital Victoria.\nTrwazyenm lensidan ti ariv Port Glaud Dimans granmaten kot en zonm 29-an ti pik son viktim dan son kote avek en zouti pwent. Sispe dan sa enn ka ti ganny arete son apremidi Dimans menm. Konpare avek sa 2 ka avan, sa sispe in ganny large antretan ki lapolis i kontiny zot lanket.\n3 deteni rimann in sove\nLapolis in raporte ki ankor 3 deteni rimann in sove an detanson legal. Tou le 3 ti sov apre ki zot ti pe kit lakour.\nSa 3 rimann i Derreck Hoareau alias “Arab” ki sorti Baie Lazare, Daniel Tirant ek Ronny Sanders alias “Sonnen”.\nAntretan lapolis i ankor pe rod Karl Victor sorti Union Vale, Jonathan Leon sorti Anse Aux Pins, Martin Bamboche sorti Machabee ek Michael Quatre sorti Corgate Estate. Sa 4 deteni ti sov okour mwan Avril.\nLapolis pe demann lasistans manm piblik pour ed li atrap sa bann deteni rimann.


Petrol price cut by 50 paise per litre; no change in diesel rates - Business Jagran Post\n31 Oct 2015, 19:05Jagran Post News Desk Jagran Post Editorial | Last Updated: 31 Oct 2015, 20:12\nNew Delhi: Petrol price was today cut by Rs 0.50 per litre but there will be no change in rates of diesel. Petrol will cost Rs 60.70 per litre in Delhi from midnight tonight as against Rs 61.20 currently, Indian Oil Corp, the nation's largest fuel retailer, said.\nprice change in diesel


Zo Mi - PornFun\nYou are watching zo mi porn video uploaded to Mi porn category.\nRecent trends similar to Zo Mi:\nWelcome to Zo Mi porn tube videos page at PornFun5.com, as you see we have many videos that looks similat to Zo Mi which you watch online or even download this porn to your phone or PC. So don`t be shy search for more porn tube videos you like and watch them free and PornFun5.com porn site, also you may share Zo Mi page with your friends or may be bookmark it both will be nice for us.


Launching of Education 2022 Academic Year – Ministry of Education\nLaunching of Education 2022 Academic Year\nAddress by Minister Justin Valentin\nSchool leaders, teachers, education workers, students, and stakeholders.Happy New Year and a warm welcome to you all. We were hoping that we would start the 2022 academic year under the normal mode. The pandemic has dictated otherwise. Nevertheless, we are all set to accomplish more targets than we did last year. We will use new initiatives and platforms that we launched last year especially, initiatives that bring together professionals from the public and private schools in meaningful deliberations about teaching and learning. The education sector in the Seychelles needs a new look and for sure we need to respond to all challenges imposed by the changing global environment. I wish everyone a prosperous 2022.\nOzordi, preski parey lannen pase, nou pe komans nou lannen skoler anba menm sirkonstans. Nou’n pri dan seklizyon en pandemi e nou war ki nou bezwen reste alekar pour esey redwir lasenn transmisyon e deal avek sa viris. Anba gidans Minister Lasante, Minister Ledikasyon e lezot letablisman skoler dan Sesel in bezwen reaziste progranm skoler pour fer li pli zou mwen a zistans ki prezansyel. Menm si nou pe koz modernizasyon, sa mwayen laprantisaz I reste en defi pour lekol piblik osi byen ki lekol prive. Me akoz volonte bann travayer ledikasyon, akoz nou dezir pour redwir lenteripsyon dan laprantisaz, nou pe koste nou lafors pour fer ki laprantisaz a zistans I vin pli zou mwen normal. Donk mon pe lans lannen skoler 2022 pour mazorite etidyan dan striktir lekol piblik e prive, bokou pli optimistik ki lannen pase. Nou annan leksperyans, e nou konnen ki nou pe ekspekte.\nLedikasyon I reste en sirvivan sa pandemi. Bann mezir ki sakenn bann endividi in fer, sirtou sa kanpanny pour vaksin bann adolesan e ansennyan in kontribye pour apez sitiasyon. Donk mon pe lans en lapel pour ankouraz bann adolesan e ansennyan ki pa ankor pran zot vaksen pour fer li.\nAnsanm nou pe dekouver bann nouvo mwayen ansennyen. Nou ankor kapab aziste nou loperasyon dapre bann konteks lokalize. Nou ankor kapab zwenn en gran poursantaz bann etidyan malgre legzizans zistans sosyal. Byento nou pou etablir ki poursantaz etidyan vreman ki pa pe ganny akse avek leson a zitans ki nou pe ofer. Me demann ki mon pe fer ozordi se ankouraz bann ansennyen pour konn zot etidyan e fer ki leson i ariv kot zot dan en mwayen pli apopriye. Mon kont lo tou ansennyan pour fer ki sa demann i vin en realite. Mon pe osi demann bann paran pour ed nou akonplir sa target anmenmtan ki mon pe demann bann lazans e lorganizasyon ki dan en pozisyon pour ede, pour zot osi zwenn nou dan sa demars. Pli gran parti prenan, se bann etidyan zot menm. Zot korperasyon e volonte pour etidye e konpran konteks dan ki nou pe travay pour ed zot sirmont bann defi e akonplir zot bann target akademik. Sa sistenm ledikasyon i kwar dan zot byennet donk fer ki etidye i vin zot pasyon priyoriter sirtou dan sa moman difisil.Sa lannen nou pou met lanfaz dan bann diferan lenstitisyon skoler an mezir ki nou aprofondi e amelyor bann zouti legal pour fer ki nou lentervansyon dan lekol i fonde dan bann kad legal. Nou pou promot en azanda anba tenm fer lekol for. Dan en fason byen stratezik, mon’n reaziste fonksyon ek rol HQ pour li vin pli siportiv dan plas direktiv. Donk bokou responsabilite pou ganny transfer dan lekol. Sa proze pour fer lekol vin pli otononm pe byen progrese e pe ganny akonplir par faz.\nAnsennyan i reste en lafors pli enportan dan devlopman e realizasyon bann proze kot lekol. Sa platform ‘Teachers’ Voice Initiative’ pe byen ganny eksplore e sa lannen ankor mon pou donn lavwa bann ansennyan dan transformasyon bann aktivite pedagozik dan zot laklas. Mon kontan ki mon’n kapab apros bann lekol prive pour nou komans bann relasyon profesyonel e mon pou aprofondir sa nouvo platform pour fer ki lansennyman i benefisye e evantyelman zanfan i benefisye.\nMon pou kontinyen pous sa azanda – ‘professional network’ pour fer ki bann profesyonel dan ledikasyon i kiltiv en latmosfer bokou pli entelektyel ki sa enn aktyel e pous osi sa azanda sant priyoriter ki fer ki sak lenstitisyon i a kapab vin en sant ki diriz en laspe devlopman profesyonel dan nou pei. Anmezir ki bann sanzman e transformasyon i ariv dan bann lenstitisyon, nou ava anmas levidans pour nou war ki lenplikasyon e lenpak nou bann transformasyon i annan lo laprantisaz. Donk i annan en plan anbisye e eksitan pour nou met an plas sa lannen. I dan sa menm konteks leksitasyon ki mon lans sa lannen skoler 2022 e swet tou dimoun en meyer lannen travay. Ki laspirasyon tou dimoun I kontinyen grandi e ki sa ki nou aprann dan sak lenstitisyon skoler, I itil e volapenn. Mon demann Bon Dye Papa pour kontinyen akonpanny nou pandan sa lannen skoler.Mersi\nPrevious Previous post: Symbolic Donation: Free Access to Sanitary Products for All School Girls in Seychelles\nNext Next post: The Minister for Education visit to schools, upon resumption of face to face learning


ATF seizes 1,000 guns in East Mesa raid | Debate Politics\nJust on my soap box of irrational gun laws, sorry. :3oops:\nSorry I'm late, had to work all day. :mrgreen:


Gidon ek son 300 larme | Zistwar Labib\nESKI ou vwar ki pe arive la? Tousala i bann zonm lager. Bann zonm ki pe bese zot pe bwar delo. Sa zonm ki pe debout pre avek zot se Gideonn. I pe gete konman zot bwar delo.\nGet byen bann diferan fason ki sa bann zonm pe bwar delo. Serten in koste zot figir pre avek delo. Me enn pe pran delo avek son lanmen, pour li kapab vwar ki pe pase otour li. Sa i enportan, akoz Zeova ti’n demann Gideonn pour swazir selman bann zonm ki kontinyen veye pandan ki zot bwar delo. Bondye ti dir ki larestan ti devret retourn kot zot. Annou vwar akoz.\nAnkor enn fwa bann Izraelit ti rankontre en kantite problenm. Rezon se akoz zot pa ti obeir Zeova. Bann dimoun an Madyann ti ganny pouvwar lo zot e ti pe fer zot ditor. Alor bann Izraelit ti demann Zeova led, e Zeova ti ekout zot.\nZeova ti demann Gideonn pour rasanble en larme, alor Gideonn ti rasanble 32,000 zonm lager. Me lakantite larme ki ti’n vin lager kont Izrael ti 135,000 zonm. E alor Zeova ti dir avek Gideonn: ‘Ou annan tro bokou zonm.’ Akoz Zeova ti dir sa?\nAkoz si Izrael ti ranport laviktwar, zot ti pou kapab krwar ki zot ti’n ranport laviktwar par zot menm. Zot ti kapab krwar ki zot pa ti bezwen led Zeova pour ed zot ranport laviktwar. Alor Zeova ti dir avek Gideonn: ‘Dir avek bann zonm ki per retourn kot zot.’ Kan Gideonn ti fer sa, 22,000 zonm lager ti retourn kot zot. Sa ti fer ki ti reste selman 10,000 zonm pour lager kont sa 135,000 solda.\nMe, ekoute! Zeova ti dir: ‘Ou ankor annan tro bokou zonm.’ Alor i ti demann Gideonn pour fer bann zonm bwar delo dan sa larivyer e fer bann ki bes zot latet pour bwar delo retourn kot zot. Zeova ti promet: ‘Mon pou fer ou ranport laviktwar avek sa 300 zonm ki kontinyen veye anmenmtan ki zot bwar delo.’\nZour pour lager ti arive. Gideonn ti diviz son 300 zonm dan trwa group. I ti donn sak zonm en tronpet ek en vaz avek en flanbo ladan. Anviron minwi, zot ti antour kan zot bann lennmi. Apre, anmenmtan, zot tou zot ti soufle zot tronpet e kas zot vaz, e kriye: ‘Sab Zeova e Gideonn!’ Kan zot bann lennmi ti leve, zot ti konfize e zot ti per. Zot ti konmans taye, e bann Izraelit ti ranport laviktwar.\nZiz sapit 6 ziska 8.


Ki i annan lo sit Enternet Temwen Zeova (JW.ORG)\nZezi Kri ti dir son bann disip: “Zot lalimyer i devre klere devan tou dimoun, pour ki zot war byen zot bann bonn aksyon e glorifye zot Papa ki dan lesyel.” (Matye 5:16) Pour arive fer sa, nou pe byen servi bann teknolozi modern ensi ki Enternet. Nou sit Enternet ofisyel i lo jw.org. I annan bann lenformasyon konsernan nou krwayans ek aktivite bann Temwen Zeova. Ki kalite lenformasyon i annan lo sa sit?\nBann larepons baze lo Labib pour bann kestyon. Ou kapab trouv larepons bann kestyon pli enportan ki dimoun i demann zot lekor. Par egzanp, sa trak Eski soufrans pou fini en zour? e sa trak Eski bann mor i vreman kapab viv ankor? i disponib lo nou sit Enternet dan plis ki 600 langaz. Ou osi kapab trouv New World Translation dan plis ki 130 langaz e osi bann liv ki ede pour konpran mesaz Labib. Parmi i annan sa liv Ki Labib i vreman dir? e bann dernyen Latour Veyer ek Awake! Bokou parmi sa bann piblikasyon i kapab ganny lir lo sa sit menm ouswa i kapab ganny download dan bann format ki souvan ganny servi, tel parey MP3, PDF oubyen EPUB. Ou menm kapab enprim enn de paz pour montre en lot dimoun dan son prop langaz. I osi annan bann video ki disponib dan plizyer langaz siny. Ou menm kapab download bann dramatic Bible readings, Bible dramas ek bann zoli lanmizik pour ou prop plezir.\nBann lenformasyon egzakt lo Temwen Zeova. I osi annan bann dernyen nouvel ek pti video lo nou travay predikasyon mondyal, bann sityasyon ki enplik Temwen Zeova ensi ki nou travay imaniter. Ou kapab trouv lenformasyon konsernan bann lasanble ek kontak nou bann biro brans.\nAtraver sa bann dispozisyon, lalimyer laverite pe eklere dan bann landrwa pli elwannyen lo later. Dimoun sorti dan diferan kontinan, enkli Antartik, pe benefisye. Nou priye ki parol Zeova “i kontinyen repann rapidman” lo later antye pour loue Bondye.—2 Tesalonisyen 3:1.\nKi mannyer jw.org pe ed plis dimoun pour aprann laverite?\nKi resers ou ti a kontan fer lo nou sit Web?\nSerten sit lo Enternet in ganny mete par bann dimoun ki pa kontan nou pour ki zot kapab transmet bann fo lenformasyon lo nou lorganizasyon. Zot anvi ki bann dimoun i aret servi Zeova. Nou pa devret al lo sa bann sit.—Psonm 1:1; 26:4; Romen 16:17.


Baby Koala 925 Sterling Silver Pendant Charm Jewelry | Touchy Style\nBaby Koala 925 Sterling Silver Pendant Charm Jewelry\nMinska kvantitet för Baby Koala 925 Sterling Silver Pendant Charm Jewelry\nÖka kvantitet för Baby Koala 925 Sterling Silver Pendant Charm Jewelry\nBaby Koala Metal Beads for Women Jewelry Making 925 Sterling Silver Animal Charm fit Bracelet & Bangle Jewelry SCC1304. Baby Koala 925 Sterling Silver Pendant Charm Jewelry.\nModel Number: SCC1304\nItem Weight: About 1.4 gram


Tuesday 4th December, 2012 – The National Assembly of Seychelles\nHome » Verbatim » Verbatim - Third Term 2012 » Tuesday 4th December, 2012\nBonzour tou bann Manm Lasanble Nasyonal, bonzour Minis Finans avek son delegasyon. Ozordi parey zot konnen i en zour enportan, set akoz ozordi ki Minis pou delivre son Budget Speech. Me avan ki mon envit Minis pou delivre son Budget Speech mon ti oule felisit nou team, en team ki mon kapab apel ekstraordiner ki’n partisip dan Unit Relay, Onorab Rose, Onorab Vidot, Onorab Maria-Payet, Onorab Vangadasamy, Onorab Lebon avek Onorab Arnephy, enkli nou 3 staff Msye Kitson Julie, Ms Betty-May Bibi e mon konpran ki Sergeant-At-Arms osi ti la e mon konpran ki zot in bat 13 team enkli State House, so felisitasyon e lannen prosen mon ekspekte ki zot pou fer pli byen. Mon ava konsidere partisipe mon osi e ankor enn fwa felisitasyon.\nNou ti annan en first reading.\nBon, mon a ganny mwan en Motion for second reading lo Appropriation Bill.\nMon envit Minis pou pronons diskour Bidze.\nMr Speaker, Leader Zafer Gouverman, Leader Lopozisyon, Manm Onorab Lasansble Nasyonal, Ser, Frer e Ser Seselwa.\nMr Speaker, an 2012 lekonomi Sesel in rikord krwasans pozitiv, malgre lefe kriz finansyel ki ankor pe ganny resanti atraver lemonn. Lenpak logmantasyon dan pri manze e karbiran lo marse enternasyonal, in kontinnyen enpakte tou Seselwa atraver lenflasyon domestik ki’n ogmant a nivo pli o dan 4an. Me malgre tou sa nou’n reste rezilyan e labaz nou lekonomi in reste solid.\nSa kwasans pozitiv dan nou lekonomi sa lannen Msye Speaker, in ganny siporte par en makro-ekonomi stab ki’n baze lo bon disiplin polisi moneter e fiskal. Toudmenm, nou’n asire ki byennet nou pep in reste primordyal dan nou stratezi kwasans, atraver lenvestisman kontinnyel dan zot bezwen sosyo-ekonomik.\nMr Speaker, nou sekter prive i bezwen reste dinamik akoz i moter nou lekonomi. Se pour sa rezon ki nou Gouvernman pe konstaman rod zefor pou amelyor nou klima lenvestisman pou fer li reponn a bezwen sekter prive pou li prospere. An 2012, nou’n envestir en kantite resours pou fer li pli fasil, mwen ser, e mwen birokratik, pou nenport dimoun ki anvi fer biznes Sesel. Ler mon ti pran mon post an Mars sa lannen, mon ti donn en langazman for pou batir lo travay mon predeseser Vis-Prezidan Faure, pou redinamiz e kontinnyen moderniz lanvironnman pou fer biznes Sesel. Nou toulede nou ti partaz pwennvi ki i pa ti plas Sesel pou li parmi bann dan klib “par lao santyenm” lo klasman Labank Mondyal, konsernan lanvironman biznes e ki nou ti devret dan en meyer pozisyon ki sa. Avek sa vizyon partaze, nou ti etablir en plan daksyon, ki nou’n enplimante avek viger e determinasyon, avek sipor bann akter kle, enkli nou bann partener enternasyonal e sekter prive Sesel. Rezilta sa bann zefor, se ki Sesel in amelyor son pozisyon par 29 plas dan klasman Labank Mondyal.\nMr Speaker, en tel amelyorasyon enportan dan zis 1an i par okenn standar, en gran lakonplisman. Pandan lannen 2012, Sesel ti konsolid son premye pozisyon dan Lafrik pou ‘e-Government.’ Sa ti gras a vizyon sa Gouvernman pou pran en lapros modern pou delivre son bann servis e prenan lavantaz ki teknolozi lenformasyon i anmennen. Nou lenvestisman dan Kab Soumaren ki ti vin operasyonnel resaman, i temwanny sa langanzman. Me, Mr Speaker, zis pou met sa platform teknolozik an plas, i pa sifizan. Latous imen i reste eleman touzour kritik e se akoz sa ki bann travayer dan sekter piblik i devret osi ogmant standar zot servis e delivre li avek plis profesyonalizm, efikasite, ek devosyon.\nMr Speaker, Bidze 2013 i baze lo bann mezir ki Gouvernman pou pran pou akseler krwasans ekonomik, ki osi tenm sa Bidze. Me Gouvernman pou kantmenm touzour asire ki an adoptan bann tel mezir, ki sa pa zanmen menas bezwen sosyo-ekonomik nou pep.\nMalgre bann defi ki lekonomi mondyal in kontinnyen fer fas avek, nou prevwar en krwasans ekonomik reel 2.7 poursan konpare a 5 poursan an 2011. Nou’n anrezistre performans pozitiv dan lamazorite sekter lekonomi, enkli tourizm, lapes endistriyel e semi-endistriyel, transformasyon manufacturing parey nou dir e konstriksyon.\nMr Speaker, pli gran defi ekonomik ki nou’n fer fas avek ozordi se lenflasyon ki ganny enfliansye an gran parti par sa ki arive lo marse enternasyonal. Pri komodite de baz e prodwi petrolye lo marse enternasyonal in ogmante sa lannen. Sa sitiasyon ti agrave par depresiasyon dan to lesanz Roupi, ki ti depresye dan en fason enportan pandan premye 7 mwan 2012. Sa ti ede pous to lenflasyon pou depas 9 poursan, me avek en polisi moneter plis sere ki Labank Santral in adopte resaman, to lenflasyon in gradyelman bese pou ariv 7.6 pursan an Oktob. Bann lezot endikater i reafirm ki nou lekonomi i reste solid e rezilyan. To lesanz Roupi in stabilize parey mon’n dir, vizavi bann lanmonnen mazer swivan depresiasyon pli boner sa lannen, nou sirplis bidzeter primer i prozekte pou depas nivo ki nou ti’n prevwar, tandis ki det piblik in bese pou ariv 80 poursan GDP, konpare avek 150 poursan an 2008. Rezerv deviz etranzer in kontinnyen ogmante e nou ekspekte ki i pou depas 300 milyon dolar Ameriken, ou ekivalan 2.7 mwan valer lenportasyon alafen 2012.\n“Current Account Deficit” lo nou “balance of payment” in reste 22 poursan of GDP. Nivo somaz i reste mwens ki 3 poursan, tandis ki lakantite dimoun lo lasistans Sosyal in diminnyen, sorti 5,000 an 2011 pour ariv 3,500 sa lannen. Mr Speaker, nou lekonomi i kontinnyen sibir lenpak problenm piratri. Depi komansman sa lannen, nou’n depans apepre R50 milyon dan Bidze nasyonal lo bann aktivite lie a lalit kont piratri.\nPerformans Bidze an 2012. Mr Speaker, nou prozekte en sirplis primer R837 milyon, swa 5.9 poursan GDP sa lannen, ki pli o ki sa 4.7 poursan ki ti’n ganny bidzete. Gouvernman i ekspekte kolekte R6.1 bilyon an reveni, ki R770 milyon, ouswa 14 poursan plis ki ti’n prozekte. Depans total i ekspekte ariv R5.8 bilyon, osi 14 poursan plis ki ti’n prevwar. Koleksyon Trades Tax i ekspekte ariv 7 poursan pli ba ki ti’n prozekte, me par kont nou’n anmas 7 poursan anplis ek Excise Tax, prensipalman lo bann prodwi lokal. Vi ki nou pa ti enplimant “Value Added Tax” (VAT) parey nou’n prevwar an Zilyet sa lannen, reveni in alor ganny kolekte atraver GST. Antou, an 2012 nou ekspekte kolekte R1.5 bilyon ek GST, swa R108 milyon anplis ki nou ti ekspekte kolekte avek GST e VAT ansanm si ti pou’n ganny enplimante. Pour Businness Tax, nou ekspekte en bes 1 poursan, prensipalman lo Withholding Tax. Income Tax i prozekte pou ariv R685 milyon, swa R60 milyon parlao a ki ti’n prevwar. Sa logmantasyon i atribye a sekter prive ki limenm i reflekte kreasyon plis lanplwa. Lezot Reveni tax, ki enkli Stamp Duty, i ekspekte ariv plis ki 61 poursan par lao sa ki ti’n prevwar. Sa i reprezant prensipalman reset asosye avek lavant zil Daros ki ti anmenn en reveni total R288 milyon.\nAn sa ki konsern depans, depans kouran e kapital i toulede ekspekte pou osi depas prozeksyon, sirtou pou bann Minister ek Departman, benefis e progranm Fon Sekirite Sosyal, osi byen ki proze kapital. Konpare ek en Bidze R5.1 bilyon, depans i ekspekte total R5.8 bilyon. Sa pou R730 milyon anplis, ou 14 poursan par lao previzyon e i an rezilta sa bann fakter swivan:\nPeyman lentere ki ti R161 milyon plis ki ti’n prevwar, akoz Gouvernman ti vann plis Treasury Bills pou asiste polisi moneter Labank Santral, akoz to lenflasyon koi ti’n mont pli o ki nou ti’n prevwar.\nDezyenmman se depans finanse par don eksteryer ki ekspekte ariv R351 milyon par lao sa ki ti’n ganny bidzete.\nE trwazyenmman, lezot depans adisyonnel, enkli pou restriktirasyon Gouvernman.\nAn 2012 nou ti pas Public Finance Management Act ki anmenn en striktir bokou pli solid pou zestyon finans piblik. Sa pou swiv par lezot mezir an 2013, tel ki pou anmenn staff kontab tou bann Minister anba responsabilite Minister Finans.\nPolisi Moneter an 2012\nMr Speaker. Lannen 2012 i en lannen avek bokou defi pour Labank Santral. Labank Santral in bezwen ser polisi moneter parey mon’n dir pour konbat logmantasyon dan to lenflasyon. Sa mezir ti kantmenm redwir lakantite likidite ki ti disponib dan labank pou labank komersyal donn loan. Anplis, sa in osi koz en logmantasyon enportan dan nivo to lentere. Me la ki lenflasyon pe desann Labank Santral in komans relax son polisi moneter e sa i devret ogmant lakantite likidite dan bann labank ki ava ed bann labank ogmant lakantite kredi ki zot kapab donnen an 2013.\nMr Speaker mon pou koz en pti kou lo sa kestyon blansisaz Larzan e Lesanz Lenformasyon. Sa ki’n arive tou dernyenman, kot serten Corporate Service Providers dan sekter offshore in ganny akize pou aksepte bann lof pour servi Sesel pou blansi larzan, in sekwe nou zirisdiksyon e in fer ki i pou vin pli alert e vizilan. Menm si serten group in servi sa bann lensidan pour esey sabotaz limaz Sesel koman e ziridisksyon offshore prop e drwat, sa pa’n reisi diminnyen respe ki Sesel i annan avek kominote enternasyonal, enkli Lorganizasyon pou Devlopman e Korperasyon Ekonomik (OECD), ki’n rekonnet bann aksyon konkret ki nou’n pran pou lit kont blansisaz larzan, finansman terorism, e pou amelyor korperasyon enternasyonal e latransparans atraver lesanz lenformasyon dan domenn taks.\nMr Speaker, parey sa Lasanble Nasyonal i ava rappel, nou ti resaman amann nou Anti-Money Launderinng Act, pou ranforsi nou Financial Intelligence Unit (FIU). Sa bann lamannman pou osi fasilit korperasyon enternasyonal dan sa bann domenn, en fwa ki Sesel i vin mann Egmont Group, sa groupman enternasyonal pou bann FIUs. Nou’n osi ranforsi nou striktir legal ki gouvern bann aktivite offshore, tel ki Trusts, Foundations, Funds, e lezot laspe taksasyon.\nZis 3 mwan pase, Mr Speaker, OECD ti konfirm pozisyon Sesel koman en zirisdiksyon ki an konformite total avek bann standar enternasyonal pour latransparans e lesanz lenformasyon. An rekonesan nou progre dan sa domenn, OECD in menm envit Sesel pou vin en obzervater dan bann meeting ki fer revi dan bann zirisdiksyon lo sa bann size.\nMr Speaker, nou’n fer gran progre dan klima lenvestisman an 2012. Sa lannen, nou’n realiz progre konsiderab pour amelyor lanvironnman biznes. Biro Rezistrar Zeneral in entrodwi en fasilite pou anrezistre en lakonpannyen e pou rod en non biznes atraver mwayen elektronik, an servan internet. Ozordi, i posib pou anrezistre en lakonpannyen pandan 48 er e ganny a Businness Registration Number e en Tax Identification Number imedyatman. Avek bann dernyen lamannman dan Companies Act, en sistenm senplifye, flat fee parey nou dir an angle in ganny entrodwir an koneksyon avek lanrezistreman lakonpannyen. I ozordi nepli obligatwar pou servi en noter ouswa en avoka dan preparasyon dokiman pou ouver en lakonpannyen. Sa pou akserler prosesis lanrezistrasyon lakonpannyen e redwir kou.\nMinister Finans, Komers e Lenvestisman in resaman met an plas en sistenm elektronik pou laplikasyon permi enportasyon e eksportasyon. Lotorite Laysenns Sesel SLA, pou byento entrodwir en sistenm parey pou laysenns biznes avan lafen 2012. Departman Imigrasyon in deza diminnyen son bann prosedir laplikasyon pou permi travay e ozordi en permi i kapab ganny donnen zis dan 7 zour. Divizyon Imigrasyon in pibliy sa bann prosedir lo web site. Anplis, Minister Finans, Komers e Lenvestisman e Lasanm Komers e Lendistri Sesel, ti resaman sinny en Memorandum of Understanding pou ogmant korperasyon e konsiltasyon lo bann size polisi. An 2013, koman Minis Finans, Komers e Lenvestisman, mon pou osi entansifye konsiltasyon avek lezot group ki reprezant sekter prive. Lo teren, plizyer proze sekter piblik e prive i ekspekte konplete avan lannen 2012, enkli batiman Unity House ki’n fini konplete resaman parey zot konnen, i annan lotel Kampinski ki ti ouver pli boner sa lannen e Eden Plaza ki nou ekspekte dan bann semenn pou ouver son laport. Lezot proze mazer ki anba konstriksyon i enkli devlopman lotel Lil Long, devlopman lotel e villa lo Eden Island, e lotel Savoy, zis pou nonm detrwa.\nPou 2013 Mr Speaker, nouvo proze ki ekspekte komanse i enkli lotel Bel Ombre, proze depo E-Marine pou kab soumaren, e proze lotel lo zil Alphonse e zil Plat. Dan Victoria, plizyer proze enportan pe ganny propoze, enkli en lotel lo Lari Albert, en sant Komersyal lo Huteau Lane, e en nouvo Batiman pou Nouvobanq lo lari Francis Rachel, ki pou anbeli Victoria plis ankor e fer li en pti Lavil pli dinamik e vibran.\nMr Speaker, mon pou koz rapidman lo performans bann sekter kle dan Lekonomi an 2012. Premyerman sekter tourizm, i reste sekter kle nou lekonomi. Sa sekter in anrezistre rezilta positiv pandan premye 10 mwan sa lannen, ek nonm viziter ki’n ogmante par 7 poursan, konpare a menm peryod lannen pase. Reset i prozekte pou ariv 305 milyon dolar Ameriken, swa 5 poursan anplis ki lannen pase.\nDan sekter Transformasyon, an zeneral, aktivite in repran an 2012. Prodiksyon labyer e soft drink par SEYBREW in ziska ler ogmont par 10 poursan e 9 poursan respektivman e lezot prodwir alkolize lokal in ogmont par 41 poursan. Prodiksyon delo mineral li in ogmant par 8 poursan, tandis ki prodiksyon ton dan bwat inn mont par zis 2 poursan ziska septanm 2012. Dan sekter konstriksyon in annan performans mix. Dan sekter Lapes, lakantite pwason ki bato endistriyel in lapes dan nou zone ekonomik ekskliziv in tonbe dan premye trimes 2012. Par kont nivo transshipment atraver Por Victoria in ogmante pandan sa menm peryod e prodwi lapes semi-endistryel in ogmante dan en fason enportan, tandis ki lapes artizanal li in tonbe, prensipalman akoz konsern piratri. Dan Sekter Finansye,\nLabank Santral in kontinnyen ankouraz konpetisyon ek transparans dan sekter banker. Lalwa pou Hire Purchase and Credit Sales, osi byen ki pou Leasing in deza pas devan Konsey Minis, e pour Hire Purchase in deza aprouve. CBS in vwar plis lentere ki’n ganny eksprimen par bann envestiser dan sekter banker. Regilasyon pour kontrol nivo bann fre ki labank komesyal i sarze pou vin an plas dan bann semenn ki pe vini. Sa lannen, Konsey Minis in aprouv en dokiman ki pou form labaz en proze de lwa pou kreasyon en Financial Services Commission (FSC), ki pou ranplas SIBA, pou vin operasyonnel an 2013. I pou regilater bann akvite non banker dan sekter finansyel.\nDepi komansman 2012 Mr Speaker, reveni ki SIBA in kolekte i 16 poursan par lao nivo an 2011, prensipalman atraver renouvelman bann laysenns IBC’s. Sesel in sinny Double Taxation Avoidance Agreements DTAAs, avek 21 pei e ladan 18 i deza an aplikasyon. Gouvernman pou kontinnyen avek negosiasyon pou sinyatir lezot DTAAs e nou ekspekte finaliz lagreman avek bann pei manm SADC e COMESA an 2013.\nMr Speaker, dan sekter lagrikiltir e lapes 2012, Gouvernman in pran en bann mezir enportan pou akseler aktivite dan sekter lagrikiltir e lapes. Noun met a dispozisyon sekter prive sa 3 fasilite ki siport prodiksyon zannimo, lizin manze zannimo, Hatchery, e Labatwar, pour rann sa bann aktivite pli efikas. Me kantmenm sa, Gouvernman in kontinnyen donn serten sipor aktivite Labatwar atraver en sibvansyon, pour gard bann fre labatwar pli abordab. Pandan sa lannen osi Mr Speaker, Minister Resours Natirel e Lendistri in entansifye son bann zefor pour ganny sipor plizyer lorganizasyon enternasyonal tel ki Food and Agriculture Organisation (FAO), African Development Bank International Fund for Agricultural Development (IFAD), NEPAD ek COMESA, pou ganny zot lasistans finansyel e teknik pou bann diferan progranm sa Minister e sekter an antye. En nouvo polisi ek stratezi pou sekter agrikol i ekspekte finalize dan premye trimes 2013. In annan osi plizyer devlopman enportan dan sekter lapes sa lannen. Gouvernman in kontinnyen donn sipor finansyel sa sekter atraver Fisheries Devlopman Fund, ki ziska Septanm 2012 ti’n aprouv 11 loan pou lapes semi endistriyel pou lavaler R42 milyon. Seychelles Fishing Authority in komans en legzersis pou revwar e moderniz lezislasyon, an konsiltasyon avek bann akter dan sa domenn e sa i ekspekte konplete lannen prosenn. Pou promouvwar en leksplwatasyon soutenab, SFA an kolaborasyon avek bann akter kle dan sa sekter in osi devlop plan zestyon pour serten lespes.\nDan sekter Teknolozi lenformasyon Mr Speaker, parey nou’n dir nou’n akey larive kab soumaren sa lannen, sa proze ki’n kout 27 milyon dolar Ameriken i en eleman kle pou lavenir nou lekonomi, vi ki i pou dinamiz aktivite dan plizyer sekter tel ki servis telekom, servis finansyel, e lezot. Nou espere ki bann lakonpannyen telekom i servi sa fasilite pou amelyor kalite zot servis e donn bann pri pli konpetitiv. Nou ankouraze ki bann diferan regilater pe vin pli dir avek sa bann operater ki ozordi zot servis pa alaoter ki konsomater i ekspekte.\nAn sa ki konsern bann lantrepriz piblik Mr Speaker, i tre enportan ki nou bann lantrepriz piblik i reste sen e finansyerman performan, akoz sak fwa ki en lantrepriz i tonm dan problenm finansyel, Gouvernman i bezwen servi resours bidzeter pou sov zot. Sa i priv lezot sekter avek resours ki deza limite pou ogmant lenvestisman dan byennet nou pep. Alor nou bann polisi ek mekanizm pou swiv performans sa bann lantrepriz i bezwen solid e efektiv. Nou’n fer progre enportan pou reform nou bann lantrepriz piblik atraver privatizasyon, partenarya stratezik, restriktirasyon entern, reform bann striktir gouvernans e ranforsman bann sistenm kontrol entern.\nMon pou pas la Mr Speaker rapidman lo serten devlopman dan bann lantrepriz piblik. Konsernan privatizasyon Seychelles Savings Bank. Parey nou konnen pou ankouraz partisipasyon prive dan sekter banker, Gouvernman ti konplet premye faz prosesis privatizasyon SSB an 2012. Me menm si i ti ofer 40 poursan par ek staff e kliyan sa labank, zis 23 poursan ki ti ganny aste. Gouvernman pe ansemoman eksplor diferan opsyon konsernan lavant leres par dan SSB.\nEn nouvo lelan pour Air Seychelles. Swivan sinnyatir sa partenarya stratezik an fevriye sa lannen, ki ti vwar Etihad Airways pran en partisipasyon 40 poursan dan Air Seychelles, bann premye sinny sa partenarya i ankourazan. Nou laliny aeriyen in emplimant en progranm restriktirasyon, pou asire ki i annan en meyer lavenir finansyel, osi byen ki dan son performans long term, enkli en progranm pou revwar son nivo staffing. In deza entrodwir en nouvo Airbus A330 dan son laflot e i ekspekte azout en dezyenm an 2013 e sa in anmenn en logmansyon dan son kapasite sit. Air Seychelles pe aprezan avanse dan en fason positiv e i ekspekte fer ase reveni pou kouver son depans pou peryod finansyel ant 1 Mars a 31 Desanm 2012, si bann kondisyon lo marse pa sanze.\nAir Seychelles i ekspekte entrodwir servis larout Hong Kong an Fevriye 2013, swivan akizisyon son dezyenm avyon Airbus an Zanvye lannen prosenn. I pou fer 3 vol par semenn, sorti Sesel pou al Kong Kong atraver Abu Dhabi.\nRestriktirasyon Labank Devlopman Sesel. An 2012 nou’n restriktir DBS. Sa resriktirasyon ti enkli premyerman en nouvo manda ki ti ganny aprouve par cabinet.\nDezyenmman, enkorporasyon DBS koman en lakonpanyen, malgre ki sa in ganny retarde en pe, swivan negosiasyon avek bann lezot aksyoner.\nE trwazyenmman, en progranm pour ranforsi bann striktir kontrol entern ek zestyon risk sa labank, avek bi anmenn li pli transparan. Sa pou ganny fer avek lasistans Linyon Eropean atraver en don 300,000 Ero.\nMr Speaker, DBS in redwir nivo loan ki’n ganny aprouve me pa ankor debloke, sorti R153 milyon an 2011 pou ariv R69 milyon an Septanm 2012. Apard aprouv loan pou lavaler R6 milyon pli boner sa lannen, DBS in osi aprouv en sonm R22.5 milyon atraver Fon SFA e Linyon Eropeen pou sekter Lapes. Labank in ganny en laliny kredi 5 milyon Ero ek European Investment Bank (EIB) e 2.5 milyon Ero avek Nouvobanq. Sa larzen sorti Nouvobanq pou konplimant loan EIB ki pou finans ziska 75 poursan valer en proze. Negosiasyon pou en laliny kredi pou en valer 10 milyon dolar Ameriken sorti kot Exim Bank of India i ekspekte byento ganny finalize. DBS in osi komans negosiasyon pour obtenir laliny kredi avek Labank Devlopman Afriken e Bank of Ceylon. Atraver sa bann laliny kredi, DBS i ekspekte rekomans son progranm loan an 2013.\nEn nouvo striktir HFC e pour Zestyon Stok Lakaz Gouvernman. Mr Speaker, in annan osi serten sanzman fondamantal an se ki konsern Housing Finance Company, enkli separasyon fonksyon sa lenstitisyon dan 2 aktivite totalman separe. HFC i aprezan ganny enkorpore koman en lakonpannyen e son fonksyon i pirman pou pret larzan, tandis ki fonksyon zestyon stok lakaz Gouvernman i aprezan responsabilite Property management Company, (PMC). Sa 2 lenstitisyon pou kontinnyen travay tre pros, vi ki zot konplimant kanmarad dan en fason enportan.\nMr Speaker, otan ki Gouvernman i reste angaze pou asire ki bann Seselwa avek reveni pli feb i kontinnyen ganny akse avek lozman abordab, pou bezwen annan ankor reform dan sa domenn. Pratik ki anplas ozordi kot HFC i sibvansyonn lentere lo loan lakaz i pa soutenab e i riske met sa lenstitisyon dan problem finansyel a long term. Alor i bezwen adopte en model pli soutenab pou son sistenm donn loan. Nou osi bezwen revwar nou sistenm sibvansyon pou lozman sosyal. Nou’n deza ganny lasistans teknik avek Labank Mondyal dan sa domenn. Baze lo rezilta sa evaliasyon ki an semoman okouran, nou pou reform sistenm sibvansyon. Enn bann pli gran defi HFC i repeyman loan par son bann kliyan. An 2013, HFC pou akseler koleksyon det e pou revwar prosedir asosye avek laprouvasyon loan pou redwir risk non peyman. Mon profite ozordi Mr Speaker, pou fer en lapel avek tou kliyan HFC pou onor zot responsabilite e repey zot loan atan pou evit risk prose legal e permet nou bann frer e ser pou osi kapab benefisye avek en twa lo zot latet.\nMr Speaker, an sa ki konsern SPTC e PTC Praslin. Avek labolisyon Bord Devlopman Praslin, SPTC in re abzorb PTC koman enn son lakonpannyen. Sa i a devret kree plis sinerzi ant le 2 loperasyon e fer zot vin pli efikas.\nAn sa ki konsern Konpanyen Devlopman Zil – IDC. Parey nou konnen, bann zil elwanye i reste parmi bann potansyel mazer pour nou lendistri Tourizm. An 2012, IDC in konsolid son pozisyon koman en parastatal performan e enn ki finansyerman viab atraver son prop loperasyon. Apard tourizm, IDC in ed bann Lazans Gouvernman dan nou lalit kont piratri atraver sipor lozistik. IDC in osi abzorb e asiste dan progranm reabilitasyon prizonnyen lo Coetivy e Marie-Louise. Ativite tourizm lo bann zil elwanye i ekspekte ogmante an 2013 e IDC pou met a dispozisyon bann lezot zil pou devlopman.\nMr Speaker, an sa ki konsern SEYPEC, nou pe kontinnyen swiv de tre pres pozisyon finansyel SEYPEC ki’n ganny afebli par pert dan son bann loperasyon tanker. 2 tanker in ganny plase resaman lo bay long term e nou’n komans negosiasyon avek lenstisisyon finansyer prensipal avek lobzektiv, pour restriktir serten sa bann loan. Si nou siksede dan sa legzersis, sa pou amelyor cash flow SEPEC dan en fason enportan. En lot mezir ki SEPEC in pran pou ranforsi son sitiasyon finansyer se eliminasyon sibvansyon lo LPG (gas kwi manze), pou kliyan komersyal an Me sa lannen. Sa ti premye pa ver eliminasyon sibvansyon lo LPG. Apard logmantasyon pri karbiran lo marse enternasyonal e konsekans advers depresiasyon to lesanz ki mon’n deza koz lo la, SEPEC in osi vwar en bes 31 poursan dan lavant Jet A1 an 2012, ki ti arive apre ki Air Seychelles ti aret bann vol long zistans, tel ki Lerop ek Sengapour. Menm si sa in ganny konpanse parsyelman par en logmantasyon bann vol pli kourt par lezot lakonpannyen. Par kont, nou’n konstat en logmantasyon dan lavant karbiran avek bato e avyon bankering parey nou dir an Angle.\nMr Speaker, sitiasyon finansyel frazil SEPEC i osi reflekte lefe ki i vann karbiran avek PUC e SPTC avek en marz sibvansyonnen. Parey mon’n dir pli boner, SEPEC pe kontinnyen sibvansyonn LPG pou bann kliyan domestik menm si, parey mon’n osi note, sa pou nepli leka apartir Zanvye 2014. Sa bann polisi in an 2012 kout SEPEC en total R103 milyon. Sa i reprezant pert R52 milyon e R4.1 milyon avek PUC e SPTC respektivman, e R47 milyon avek sibvansyon LPG.\nAn se ki konsern eksplorasyon. Resers pou petrol ek gas dan nou zone ekslizif ekonomik pe kontinnyen. An 2012 nou ti trouv kreasyon Petro Seychelles, a konpannyen paraetatik ki responsab pou sa ki nou apel bann aktivite upstream sekter lendistri petrol, enkli promosyon e sipervizyon bann aktivite eksplorasyon dan nou lanmer.\nEtandonnen bann dernyen dekouvert dan Les Lafrik, e vi ki kad legal e rezim fiskal sa bann aktivite i bezwen ganny revize e modernize, Gouvernman in anvoy son Licencinng Round pou 2013. Sa legzersis pe ganny antreprann par Gouvernman Sesel avek led Commonwealth Secretariat, IMF, e Labank Mondyal. Serten amannman avek lezislasyon ki gouvern sekter petrol pou ganny propoze avek Lasanble Nasyonal dan premye trimes 2013. Sa pou asire ki bann provizyon prensipal nou Lalwa i a zour ler nou lans sa prosen Licensing Round. Sa 2 lakonpanyen ki’n ganny permi pou fer resers pou petrol e gas dan nou EEZ – WHL Energy ek Afren – pe prepar zot pou komans drile an linny avek zot komitman anba lagreman ki zot annan. Sa 2 lakonpannyen i ekspekte komans dril zot premye pwi disi 2014.\nMr Speaker mon pou adres enpe perspektiv ekonomik an 2013. Perspektiv pou 2013 i reste positiv e nou ekspekte lekonomi pou agrandi par omwen 3 poursan – en pti pe plis ki sa lannen. Lenflasyon pou reste en defi me nou ekspekte ki i ralanti pou ariv anviron 5 poursan.\nAktivite touristik i ekspekte ogmant par 3 poursan an 2013 ki nou prevwar a ganny realize atraver bann nouvo marse tel ki Lazi, Larisi ek bann pei rezyon Gulf. Lensertid i ekspekte kontinnyen dan marse Eropeen me toudmenm nou annan lespwar ki sa marse a repran enpe an 2013.\nAktivite dan sekter teknolozi lenformasyon i prevwar pou kontinnyen agrandi avek lefe total kab soumaren ki pou anmenn lavansman teknolozik dan lezot sekter lekonomi e avek potansyel pou anmenn ankor plis loportinite pou lenvestisman.\nMon anvi fer resorti, Mr Speaker ki sa bann previzyon i touzour annan risk pou pa ganny realize akoz parey nou’n dir toultan nou lekonomi i reste vilnerab avek devlopman ekstern. Mr Speaker, en dokiman ki donn perspektiv pou mwayen term i pou akonpany sa Bidze koman en Annex.\nAn sa ki konesern Bidze 2013, Mr Speaker Bidze 2013 i enn ki annan pou bi tous lavi tou Seselwa dan en fason enportan, depi en senp fanmiy ziska kominnote biznes. I en Bidze ki pou:\nRanforsi fondasyon pou akseler kwasans ekonomik :\nPrezerv stabilite makro-ekonomik dan en kad fiskal soutenab:\nAsire ki bezwen sosyo-ekonomik nou pep pa ganny konpromet:\nModerniz klima lenvestisman pou sekter prive diriz devlopman ekonomik :\nE entegre Sesel plis dan lekonomi mondyal\nNou lobzektif prensipal pou Bidze 2013 i pou realiz en balans fiskal primer ekivalan a 5.6 poursan GDP ki neseser pou zefor Gouvernman pou siport son progranm stabilite makro-ekonomik e rann nou det soutenab.\nAn sa ki konsern reveni. Nou prevwar koleksyon reveni pou total R6.3 bilyon, en logmantasyon R159 milyon swa 3 poursan konpare a prozeksyon revize pou 2012. Sa logmantasyon pou reflekte an grann parti en logmantasyon dan koleksyon tax. Apart don, grant parey nou dir an Angle, nou ekspekte anmas R5.6 bilyon an reveni, ki pou R303 milyon ouswa 6 poursan an plis ki an 2012. Total reveni dan tax pou ekivalan 32 poursan GDP.\nReveni ki nou ekspekte ranmase atraver tax pou konm swivan:\nIncome and Non-Monetary Benefits Tax: R748 milyon:\nTrades Tax: R429 milyon roupi\nExcise Tax: R768 milyon:\nValue Added Tax: R1.5 bilyon:\nBusiness Tax: R922 milyon:\nOther Taxes (enkli “fees and charges”, tel ki “license fees”, “stamp duty” and “road tax”): R457 milyon:\nNon-Tax Revenue: ki enkli “dividends”): R693 milyon.\nDepans lannen fiskal 2013. Pour lannen fiskal 2013, Gouvernman pe propoz en depans ki pou total R5.4 bilyon e ki reprezant 36 poursan ekivalan GDP. Sa pou reprezant en logmantasyon R722 milyon swa 3 poursan anplis ki Bidze ki’n gann enplimante an 2012.\nAlokasyon bidzeter pou recurrent expenditure bann Minister ek Departman pou total R1.9 bilyon e pou ganny partaze konm swivan:\nMinister Ledikasyon – R413.8 milyon, en logmantasyon R43 milyon swa 12 poursan parlao 2012 :\nMinister Lasante – R496.2 milyon ouswa en logmantasyon R44.8 milyon parlao nivo ki’n depanse an 2012:\nDepartman Defans – R155 milyon, swa en logmantasyon 18.9 milyon:\nMinister Zafer Entern e Transpor – R284.9 milyon ou en logmantasyon R68.9 milyon lo 2012.\nSa logmantasyon enportan i reflekte plis kou loperasyon par departman Lapolis ek Prizon e reklasifikasyon depans konsernan piratri ki an 2012 ti finanse anba Contingency me an 2013 in ganny kategorize anba Minister Zafer Entern e Transpor.\nMr Speaker en total R355.2 milyon in ganny bidzete pou bann depans santralize Gouvernman e sa pou enkli bann progranm swivan:\nR120.5 milyon pou Tertiary Education Fund:\nR107.1 milyon pou bann progranm Sipor Sosyal:\nR30 milyon pou Lazans finansman pti biznes:\nR21.1 milyon anver sibvansyon karbiran pou peser:\nR19.9 milyon pou NHRDC trainning fund\nBann lezot depans anba sa kategori i enkli R6.5 milyon pou bann parti politik, R4 milyon pou empowerment e protection program e R1 milyon pou bann program Renesans Sosyal, ki pou enkli kontribisyon ver Lasosiasyon Ners e Sosyete Lakrwa Rouz Sesel.\nEn montan R258.9 milyon pou al ver bann lazans Gouvernman ki fourni servis esansyel. Sa i enkli lorganizasyon tel ki Land and Waste Management Agency, Seychelles Fire and Rescue Services Agency, Lazans Transpor lo Later Sesel (STLA), Lazans Lagrikiltir Sesel (SAA) e Lazans Proteksyon Sosyal (ASP).\nEn total R444.9 milyon pou al pou bann lotorite regilatwar enkli:\nR119.9 milyon pou Bord Tourizm Sesel (STB)\nR56.9 milyon pou Seychelles Revenue Commission\nR41.4 milyon pou National Drugs Enforcement Agency (NDEA)\nR35.4 milyon pou Lotorite Lapes Sesel\nR32 milyon roupi pou Lotorite Biznes Enternasyonal Sesel.\nEn total R98.3 milyon pe ganny donnen pou transfer pou bann lantrepriz piblik. Sa pou finans kontribisyon Gouvernman ver bann depans ki Air Seychelles ti’n fini angaze avan antre an partenarya avek Etihad Airways, e R33 milyon pou SPTC anform sibvansyon. R442.9 milyon pe ganny bidzete pou bann benefis e progranm sosyal Gouvernman.\nAn sa ki konsern saler. Gouvernman in an 2013 bidzete en total R1.13 bilyon pou pey saler dan servis piblik. Sa i en logmantasyon R105.9 milyon swa 10 poursan parlao nivo an 2012 e i ekivalan 7.5 poursan GDP. Dan sa logmantasyon R42.9 milyon pou finans bann shemes of service e salary enhancement. Mon pou retourn lo sa kestyon saler ver lafen Bidze.\nAn sa ki konsern komodite e servis. Alokasyon total pou depans lo komodite e servis an 2013 i R1.21 bilyon ekivalan 8 poursan GDP. Sa i en logmantasyon 4 poursan konpare avek R1.16 bilyon pou depans an 2012.\nDepans bann gran Minister. An 2013 Minister Lasante pou resevwar en Bidze R496.2 milyon parey mon’n dir ki reprezant 3 poursan GDP ou 9 poursan depans primer. En montan R214.9 milyon in ganny propoze pou saler dan Minister Lasante, swa 16 poursan an plis ki an 2012. En scheme revize pou bann health care assistants e ners in ganny prevwar ki pou amelyor sa ansyen scheme ki ti ganny revize dernyen fwa an 2010. Sa scheme pou kout R2.1 milyon. En total R6 milyon pou al pou anploy nouvo travayer e R3.1 milyon pou azisteman saler pou bann staff ki deza dan lanplwa. An plis R7.3 milyon pe ganny propoze pou elev bann pos.\nAn sa ki konsern komodite e servis pou Minister Lasante, depans pou total R281.2 milyon. Dan sa montan R147.8 milyon swa 53 poursan, pou al pou materyo edikasyonnel. Bann konponan i konm swivan: Latizann R48.3 milyon, Lekipman medikal R34.8 milyon, Dyaliz R19.3 milyon roupi, Manze R15.6 milyon, Depans pou laboratwar R14.4 milyon e lezot depans medikal R11.3 milyon.\nAn sa ki konsern Minister Ledikasyon, sa Minister pe ankor enn fwa an 2013 resevwar dezyenm pli gro Bidze. An total R413.8 milyon ki reprezant 3 poursan GDP ou 7 poursan depans total in ganny propoze pou sa Minister.\nSaler pou Ledikasyon: R2.1 milyon in ganny propoze pou saler bann etidyan ki pe retournen sorti fer zot degre aletranze, e R1 milyon pou promosyon e logmantasyon saler.\nKomodite e servis pour ledikasyon. En alokasyon R126.9 milyon in ganny propoze pou Minister ledikasyon. En total R28.5 milyon in ganny bidzete pou materyo e lekipman edikasyonel e R45.8 milyon pou bann kontra pou diferan servis.\nMon pou tous rapidman depans pou bann lenstitisyon endepandan. Zidisyer Mr Speaker R33.7 milyon pou ganny donnen anba Bidze 2013 pou Zidisyer. Sa i en logmantasyon R3.2 milyon roupi swa 11 poursan par lao lannen pase, par lao 2012. Nou ekspekte nouvo Palais de Justice pou ganny konplete pandan milye 2013.\nLofis Odier Zeneral. Lofis Oditer Zeneral pou ganny en alokasyon R11.7 milyon dan Bidze 2013, ki reprezant en logmantasyon R1.9 milyon ouswa 19 poursan konpare avek Bidze 2012.\nLenvestisman dan lenfrastriktir piblik an 2013 e an mwayen term. Mr Speaker, dan preparasyon Bidze 2013 Gouvernman in entrodwi en nouvo konsept ki Public Sector Investment Program swa PSIP, avek bi pou amelyor previzibilite son plan bidzeter a mwayen term. PSIP pou en zouti enportan dan planifikasyon bidzeter pou Gouvernman etablir son priyorite devlopman ki an kour e ki i prevwar. I pou anmenn plis efikasite dan alokasyon resours bidzeter e pou en mekanizm pou devlop en servis pli efikas e efektiv.\nMr Speaker PSIP pou peryod 2012 a 2013 i estimen a R8.4 bilyon. Alafen 2012, en montan R2.46 bilyon in prevwar pou ganny depanse, ki reprezant 29 poursan plan lenvestisman total pou sa peryod. Alors R5.9 bilyon i ekspekte ganny finanse pandan sa 4 an ki devan nou. An plis, 55 poursan lenvestisman total i pou bann sekter sosyal, enkli lasante, ledikasyon, lozman e kominote, ensi ki proteksyon sosyal.\nPou 2014 pli gran parti depans total i pou depans kapital ki preski 23 poursan, e ki demontre komitman Gouvernman pou soutenir lenvestisman e siport kwasans ekonomik.\nLenvestisman total ki’n prevwar pou servis an zeneral i R354.7 milyon ou 2.4 poursan GDP. An 2011, R39.5 milyon ti ganny depanse pou lwe lofis par Gouvernman e R56.6 milyon in ganny prevwar pou depanse sa lannen. Gouvernman pe antreprann en progranm pou envestir dan son prop batiman pou benefisye li a lon term. De batiman ki pou kout anviron R69 milyon an total i ekspekte ganny konstrir pandan sa prosen 4an. Konstriksyon premye batiman i ekspekte komanse an 2013 e sa pou ganny finanse atraver en partenarya piblik e prive. En lot proze enportan i pou digitalize servis Seychelles Broadcasting Corporation ki pou kout R59 milyon.\nPlizyer proze lenvestisman kle pou ganny enplimante pou ranforsi sekirite pei. Lenvestisman dan sa sekter pou total R1.37 bilyon. Anviron 49 poursan sa montan pou al pou departman Ladefans e sa pou ganny finanse an pli gran parti par don ekstern. An plis, nouvo kontrar in ganny sinnyen e bann proze in deza komanse an 2012 pou nouvo stasyon teny dife lo Praslin e La Digue, ki pou kout R21.5 milyon e R4.6 milyon respektivman. Travay lo en nouvo batiman NDEA a en kou R43.4 milyon e ki pou ganny finanse par en don Gouvernman UAE, pou komanse an 2013.\nEn total R2.1 bilyon swa 25 poursan in ganny bidzete pou bann sekter ekonomik. Minister Lanvironman ek Lenerzi, e Departman Transpor in ganny pli gro porsyon bidze sa sekter avek R848.3 milyon e R461 milyon respektivman. Proze zenerasyon elektrisite atraver lenerzi divan, osi finanse par Gouvernman UAE e ki pou kout R382 milyon i ekspekte konplete boner an 2013. Proze zestyon trafik Victoria i ekspekte komanse an 2013.\nMr Speaker pli gran parti lenvestisman i pou sekter lozman e kominoter pou en total R3 bilyon. Proze lozman lo zil Perseverans e bann lenfrastriktir neseser pou total R687 milyon e R476.8 milyon respektivman, e sa i reflekte langazman Gouvernman pou develop zil Perseverans, enkli bann lenfrastriktir lozman e biznes. Lezot proze lozman pou kout R1.1 bilyon. Gouvernman in osi komit R1.2 milyon par distrik pou bann ti proze kominnoter an 2013. Set a dir sak distrik pou ganny R1.2 milyon.\nSekter Lasante i annan en plan envestisman R531.3 milyon, ki R191.5 milyon ouswa 36 poursan pou ganny konplete alafen 2012. Proze prensipal i re-organizasyon lasal loperasyon avek lekipman modern, e en nouvo sistenm gas medikal ki pou kout R40 milyon e R18 milyon roupi respektivman.\nMr Speaker lenvestisman dan sekter Ledikasyon i prevwar pou total R945 milyon pou sa PSIP. Ladan 36 poursan pou dan konstriksyon nouvo ou rekonstriksyon lekol egzistan; 20 poursan i pou renovasyon e amelyorasyon bann lekol. Pou 2013 Gouvernman pou konplet enn dan sa de lekol primer ki nou’n prevwar pou zil Perseverans e nou pou komans konstriksyon lekol segonder. An plis rekonstriksyon lekol primer Glacis, ki pe finanse par en don Gouvernman Sinwarn pou osi komanse boner lannen prosenn. Nou Gouvernman in bidzet R11.7 milyon e R7 milyon pou renovasyon lekol primer e segonder ki deza la respektivman. Pou annan R19.4 milyon an 2013 pou akizisyon materyo edikasyonnel.\nDepartman Zafer Sosyal i annan en plan envestisman R41.5 milyon. Sa i prensipalman pou konstriksyon en nouvo sant re-abilitasyon ki pou kout R13.2 milyon e pou ganny konplete an 2014. En nouvo proze pe osi ganny devlope par sa Departman pou en sant rezidansyel pou bann zanfan problematik. Sa pou en fasilite konzwent avek progranm pou aprantisaz vokasyonel. Sa proze i ekspekte kout R15 milyon e R1 milyon ladan in ganny bidzete an 2013 pou bann travay preparatwar.\nContingency. Mr Speaker pandan 2012, en total R75 milyon pou ganny depanse lo contingency e lamazorite sa depans in al pou dan lalit kont piratri, e prizon Marie-Louise e Coetivy. Vi ki Minister Zafer Entern in resevwar fon pou sa de prizon an 2013, nou’n redwir Bidze Contingency pou ariv R50 milyon.\nAn sa ki konsern det piblik Mr Speaker, nou reste dan en pozisyon tre for pou atenn nou lobzektiv pou soutenabilite nou det 50 poursan ki ekivalan nou GDP an 2018. An 2012 nou’n kontinnyen nou zefor pou finaliz restriktirasyon nou debt bilateral. Nou’n deza fini restriktir tou nou det komersyal e zis en det bilateral i reste pou ganny finalize. Sa lannen nou’n sinny lagreman kit i reste avek Sid Afrik e Abu Dhabi e enn dan sa de lagreman ki nou bezwen sinnyen avek Lenn. Nou dan dernyen faz negosiasyon pou finaliz sa dernyen lagreman ki reste.\nMr Speaker finalizasyon restriktirasyon det i enn dan de kondisyon ki nou bezwen respekte pou anmenn nou det lo nivo soutenab. En lot fakter i nesesite pou nou pei evit andetman eksesiv dan lavenir. An 2013 repeyman det ekstern pou ogmante par 10 milyon dolar Ameriken an rezilta peyman adisyonnel asosye avek bann diferan progranm restriktirasyon det ekstern.\nProgranm bidzeter baze lo performans. Mer Speaker parey zot konnen isi dan Lasanble Nasyonal, Public Finance Management Act ki ti resaman ganny aprouve i fer provizyon pou Gouvernman raport lo son performans bidzeter avek Lasanble Nasyonal. Prensip fondamantal Performance Based Budgeting i ki lenformasyon bidzeter e desizyon i baze lo lobzektiv Gouvernman. Sa i permet bann ki fer desizyon pou priyoritiz alokasyon resours e osi permet konparezon kou e benefis ler desizyon lo finansman pe ganny fer.\nAn 2013 Minister Finans pou devlop en kad pou lenplimantasyon PPBB ki pou etabli bann letap spesifik ki Gouvernman i bezwen swiv dan egzekisyon son progranm bidzeter. Osi an 2013 nou pou komans enplimant sa sistenm Performance Based Budgeting lo en baz eksperimantal ki pou kouver sekter Lasante e Ledikasyon.\nMon pou koz en pti pe Mr Speaker lo mezir pou ranforsi swivi bann lantrepriz piblik. Pou ranforsi ankor sistenm swivi bann lantrepriz piblik, nou pou propoz serten lamannman enportan dan kad legal, enkli kreasyon en Komisyon Endepandan ki pou responsab pou swiv perfomans bann lantrepriz. An se ki konsern bann lapse finansyer, gouvernans, e transparans. Sa Public Enterprise Monitoring Bill i fer provizyon pou tou bann lantrepriz piblik pou adopte standar enternasyonal lo kontabilite pandan en peryod 3an.\nMr Speaker Minister Finans i tre konsernen par leta kont serten lantrepriz piblik. En evaliasyon ki nou’n fer resaman i montre ki kont o mwen 13 lantrepriz piblik pa annord. Sa i senpleman pa akseptab. Nou soulaze par zefor bann ki’n komans met zot kont azour. An 2013, Minister Finans pou rekomann aksyon kont bann ki pa an konformite parey lalwa i prevwar.\nPension Fund. Mr Speaker apartir le 1 Zanvye 2013 pansyon retret pou ganny lye pou indexed parey nou dir an Angle avek to lenflasyon me pa pou ogmante par plis ki 5 poursan pandan en sel lannen, an konformite avek seksyon 45 Seychelles Pension Fund Act 2005. Sa i neseser pou asire ki logmantasyon dan pansyon i anlinny avek logmantasyon dan pri lavi.\nMr Speaker baze lo nivo kontribisyon aktyel e striktir demografik nou pei, sa fon pou vin mwen soutenab a longer di tan. Menm si nou pran kont bann plizyer lenvestisman ki konplimant sa bann kontribisyon, si nou pa fer nanryen dan le fitir, a en moman i riske napa sifizaman larzan dan sa Fon pou donn en nivo pansyon adekwat pou nou bann fitir pansyoner. Pou asir stabilite finansyel sa fon, parey mon predeser ti’n deza anonse, kontribisyon pou ogmante par 1 poursan apartir Zanvye 2014, 2014 mon repete. Dan sa 1 poursan 0.50 poursan pou ganny kontribye par anplwayer lo saler gross bann travayer, e sa lot 0.50 poursan pou ganny kontribye par anploye ki swa anploye a plen-tan, lo en baz part-time ou lo en baz casual. Sa pou alors anmenn nivo kontribisyon total dan SPF a 4 poursan an 2014 avek 2 poursan peye par anplwayer e lot 2 poursan par anplwaye.\nSer, frer Seselwa zot kontribisyon ozordi dan Fon Pansyon i en lenvestisman dan zot retret. Larzan ki zot pe kontribye i ganny envestir par Fon Pansyon ki gardyen zot byen, e pou asir en maksimonm benefis lo zot lenvestisman.\nMr Speaker mon pou koz enpe lo nouvo polisi e mezir tax ki pou soutenir kwasans. Anlinny avek modernizasyon nou lekonomi Mr Speaker nou bezwen en sistenm tax ki modern e ekitab. Dan Bidze 2013, mon pe propoz sanzman dan serten laspe nou sistenm tax, ensi ki entrodwir serten nouvo linisyativ.\nPremyerman VAT pou ranplas GST. Aparti 1e Zanvye 2013 VAT pou annan en to 15 poursan parey i ete konmela lo GST. VAT pou obligatwar pou bann biznes ki fer en lavant ouswa turnover parey nou dir an Angle, R5 milyon e plis, eksepte bann aktivite lo ki VAT pa pou aplikab. Sa nivo threshold parey nou dir an Angle R5 milyon pou redwir pou vin R3 milyon an Zanvye 2014 e R2 milyon an Zanvye 2015. Savedir aparti Zanvye 2015 tou biznes ki fer en turnover par lao R2 milyon pou tonm anba sistenm VAT eksepte parey nou’n dir bann sekter lo ki VAT pa pou aplike.\nRegilasyon in deza ganny pibliye ki etablir bann aktivite ki pou tonm anba VAT. Serten biznes ki zot lavant i par anba R5 milyon an 2013 zot pou kapab anrezistre volonterman pou tonm anba sistenm VAT. Regilasyon in osi ganny pibliye lo lalis bann komodite e servis lo ki pou napa VAT.\nMr Speaker zis pou nonm detrwa – pou napa VAT lo sa bann komodite e servis swivan: diri, lavyann, fri e legim, delwil kwi manze, lantir, lafarin, dipen, latizann, dile e manze pti baba, elektrisite, delo, karbiran, materyo edikasyonnel enkli stationery, papye twalet, manze zanimo, lenstriman mizikal eksetera. En lalis konplet komodite e servis ki pou napa VAT lo la parey mon’n dir in deza ganny pibliye e pou ganny annkse ave sa Bidze.\nMr Speaker mon anvi fer resorti fortman ki VAT i pa en nouvo tax me i pe senpleman ranplas GST. Pour sa rezon, e vi ki VAT pa pou aplikab lo komodite e servis de baz, son lentrodiksyon pa devret fer pri sa bann komodite e servis ogmante.\nMr Speaker enn ban gran lavantaz VAT i ki i pou fourni lenformasyon enportan lo tranzaksyon finansyel, ki pou fer li pli difisil pou biznes evit pey zot tax. Sa i osi eksplike akoz serten group dan kominote biznes pa an faver VAT. Mon pran sa loportinnite pou sipliy avek tou biznes pou pran zot responsibilite an se ki konsern zot lobligasyon tax seryezman. Nou pou vin pli strikt avek bann ki kontinnyelman evit pey zot tax.\nMr Speaker avek lentrodiksyon VAT, konsesyon ki sekter tel ki touris, lapes e lagrikiltir in zouir pou ganny mentenir menm si GST pou ganny aboli. Me olye ki zot ganny sa bann konsesyon anba TIA e AFIA pou sekter lagrikiltir e lapes sa bann konsesyon pou ganny donnen anba lezot lalwa e regilasyon ki nou pou donn plis lenformasyon.\nDezyenm mezir Mr Speaker i en rediksyon dan nivo Business Tax pou serten biznes. An 2009 Mr Speaker tax lo profi pou biznes ki fer en lavant par lao R1 milyon ti redwir sorti 40 poursan pou vin 33 poursan lo profi. Mon annan plezir pou anonse ki aparti 2013 sa to Business Tax pou redwir pou vin 30 poursan ekspekte pou sa bann sekter swivan ki zot zot pou reste 33 poursan pou le moman e sa i labank komersyal, lakonpanyen telekominnikasyon, bann lakonpannyen lasirans eksklir brokers e agents ki zot pou zot pou bese pou vin 30 poursan e bann prodikter lalkol ek sigaret ki zot osi zot pou reste 33 poursan. Pour sa bann biznes ki mon’n nomen ki to Business Tax pou reste 33 poursan nou pou osi konsider rediksyon dan zot nivo Business Tax ler mon prezant Bidze 2014.\nMr Speaker pou ankouraz biznes pou liste lo Stock Exchange bann lakonmpanyen ki liste lo Stock Exchange pou zot nivo Businness Tax ki pou aplikab i 25 poursan lo profi. To withholdinng tax pou bann non-rezidan ki envestir dan bann konpannyen ki liste lo Stock Exchange pou ganny aplike dapre Double Taxation Avoidance Agreement. Parey zot in konnen nou a kapab tande Mr Speaker son Stock Exchange i pou prezan ofisyelman an operasyon.\nPou ankouraz lenvestisman dan sekter ledikasyon e servis medikal par sekter prive nou osi propoze ki to Businness Tax i ganny redwir pou vin 15 poursan lo sa bann aktivite apartir 2013.\nMr Speaker trwazyenmman konsernan pti biznes, nou pou senplifye prosedir asosye avek peyman tax pou pti biznes, set a dir bann avek en lavant ou turnover mwens ki R1 milyon. Apartir le 1 Zanvye 2013, pti biznes pou annan 2 opsyon dan lafason ki zot pou kapab pey tax; swa pou kontinnyen adopte sistenm ki an plas kot zot pey 15 poursan lo profi; ouswa adopte en sistenm alternativ kot zot pey selman 1.5 poursan ekivalan valer zot turnover, savedir zot lavant total ki nou appel en Presumptive Tax.\nBann pti biznes ki swazir sa sistenm Presumptive Tax pa pou bezwen soumet bann kont prepare par oditer me zot zis pou bezwen depoz en senp form kot SRC lenformasyon lo la pou osi ganny donnen dan Not Siplemanter.\nMr Speaker konsept Corporate Social Responsibility i en konsept kot biznes i pran aksyon neseser pou balans zot kwasans ekonomik an fezan kontribisyon dan devlopman soutenab, sosyal, e anvironmantal dan pei. Ozordi plizyer biznes i kontribye dan en fason zenere ver zot kominote ou pou bann lezot bonn koz, swa atraver finansman direk pou bann proze sosyal, ou atraver donasyon ou sponsorship. Me corporate social responsibility i devret par tou me non pa senpleman par en bann. Se dan sa lesprir ki pou ganny tou biznes pou partisip dan kominote ki mon propoz lentrodiksyon en kontribisyon Corporate Social Responsbility – CSR, ki pou ganny aplike lo tou biznes ki fer lavant par lao R1 milyon e plis a e to pou CSR kontribisyon i pou ekivalan 0.5 poursan zot turnover. Sa konsept CSR Mr Speaker i enn ki ganny pratike dan serten lezot pei tel ki nou vwazen Moris.\nMr Speaker biznes pou annan sa bann opsyon swivan pou fer zot kontribisyon CSR: swa atraver sponsorship. Dezyenmman atraver donasyon. Trwazyenmman atraver finansman direk proze kominnoter. Katriyenmman dediksyon letan zot bann tax obligasyon pe ganny assess par SRC. En Fon CSR pou ganny etablir par Gouvernman dan ki biznes ki pa anvi fer sponsorship oubyen fer donasyon i anvi zis peye zot ava pey dan sa fon ki pou ganny etablir. Gouvernman Mr Speaker pou donn biznes fleksibilite total pou zot swazir ki aktivite ki zot kontribisyon CSR pou ganny finanse pour vi ki sa i anlinny avek bann kriter ki Gouvernman pou etablir byento.\nGouvernman pou kontinnyen pran son responsabilite pou finans proze enfrastriktir dan distrik, alor bann kontribisyon CSR i ekspekte al plito pou finans proze tel ki proze lanvironman; zestyon lans e lakot, lasante e byennet enkli spor, lenerzi renouvlab zis pou nonm detrwa. Pou biznes ki zot kontribisyon i mwens ki 0.5 poursan valer zot turnover, balans ki zot pa’n kontribye pou ganny sarze dan kont Fon CSR letan Lotorite i evalye zot tax returns lafen lannen.\nPou prepar pou lenplimantasyon sa nouvo konsept, Gouvernman pou dan bann semen ki vini etablir kriter ki pou gouvern CRS, tax enkli fon CSR.\nMr Speaker an sa ki konsern Tourism Marketing Fund. Dirizan plizyer lannen Gouvernman in kontribye dan en fason enportan pou marketing sekter touris Sesel. Ler Tourism Marketing Fund ti ganny etablir lekspektasyon sete ki i ti pou ganny finanse konzwentman par Gouvernman e sekter prive. Me Gouvernman in finalman vwar li pe finans lamazorite bann aktivite Tourism Marketing Fund.\nPou fer ki sekter prive i kontribye plis dan zefor pou market tourism, nou propoz lentrodiksyon en kontribisyon mandatwar dan laform en tourism marketing tax ki pou ekivalan 0.5 poursan valer turnover bann biznes ki zot lavant turnover i par lao R1 milyon e plis, par lao R1 milyon lo sa bann sekter swivan. Tou letablisman tourizm ki ozordi i kalifye pou benefis anba TIA, bann labank, bann lakonpanyen lasirans ekskli brokers e agents, e lakonpannyen telekominikasyon. Larzan ki ganny kolekte atraver sa tourism marketing tax pou al dan Tourism Marketing Fund. Pou donn sekter prive konfor e pou asire ki sa fon pou ganny zere avek pli o nivo transparans zot pou ganny envite pou zwe en rol pli prominnan dan zestyon Tourism Marketing Fund.\nMr Speaker pou ankouraz bann letablisman touristik pou mye siport artis, mizisyen e lezot bann etablisman pou resevwar en tax credit 125 poursan koman depans ki ganny dedwir anba Businness Tax pou tou peyman ki zot fer an relasyon avek aktivite pou artis e lezot. Sa Mr Speaker pou aplike zis pou bann artis lokal e non pa bann letranze.\nMon pou koz en pti pe lo 2 mezir ki Gouvernman I anvizeze pou asiste operater taxi. Pou asir en laplenn pli nivo pou bann operater dan aktivite trasportasyon pasaze, levy lo veykil ki ganny enporte pou biznes taxi pou ganny alinnyen avek bann pou omnibus pou vin R5 mil. Sa pou aplik pou veykil ki pou debark Sesel aparti Zanvye 2013. An plis, pou ede minimiz kou, limit laz ki permet lo veykil dezyenm men pou bann dimoun ki pe antre dan biznes taxi pou ogmante sorti 3an pou vin 5an apartir 2013. Me sa bann veykil parey i été konmela zot pou bezwen satisfer standar ki ganny etablir par SLTA e Seychelles Licensing Authority.\nMr Speaker koman en lot mezir anlinny avek zefor Gouvernman pou promot peyman elektronik e pou asiste dan zefor pou konbat blansisaz larzan, okenn lenstitisyon Gouvernman apartir January 2013 pa pou kapab fer ou resevwar en peyman an cash pou plis ki lavaler R25 mil. Tou peyman reset par Gouvernman pakr lao R25 mil pou ganny peye par form eletronik or by cheque.\nNou pou elimin tax ki annan lo bann pti parsel. Mr Speaker aparti le 1 Zanvye 2013, pou nepli annan tax lo parsel atraver Lapos ou lezot servis kourye ki annan en valer R3 mil ou mwens, si sa lenportasyon i en byen personnel e ki non-komersyal. tax pou ganny ranplase par en senp sarz fiks, ki byento nou pou anonse. Sa pou osi byento ganny entrodwir dan regilasyon. Sa nouvo polisi pou anmenn en armonizasyon avek provizyon VAT Act ki fer ki enportasyon byen personnel pou menm valer ki pa ganny akonpannyen, ki non-komersyal, e ki pou litilizasyon personnel i osi ganny ekzanpte peyman VAT.\nMr Speaker nou pou bezwen fer en azisteman avek passenger service fee prenan kont ki VAT pa pou ganny peye lo tiket avyon. Parey nou konnen ozordi i annan GST lo tiket avyon 15 poursan. Alor Mr Speaker, vi ki VAT pa pou ganny aplike lo tiket avyon, nou pou ranplas sa 2 peyman ki egziste ozordi, sa I passenger service fee R250 e peyman 15 poursan GST par en sel peyman ki pou en passenger service fee R650. Sa i ekspekte anmenn en rediksyon dan pri tiket lo lamazorite larout, o mwen inisyalman. Par egzanp ozordi lo en tiket pou al Moris ki kout R4,500 en pasaze ozordi i pey R675 GST e anplis R250 dan Passenger Service Fee, ki fer li pey en total R925. Anba sa nouvo propzisyon sa voyazer pou pey zis R650. Plis detay osi lo sa mezir i pou aparet dan Not Siplemanter.\nMr Speaker apartir 2013 nou pou adopte en nouvo fason koleksyon reveni SIBA ki plitar pou vin FSC parey nou’n dir. Reveni SIBA pou ganny transfer dan kont Gouvernman lo en baz trimestriyel. Sa pou asire ki larzan ki SIBA i kolekte i met a disponibilite Bidze san dele. Sa pou osi en lot sours deviz etranzer ki i pou ed Labank Santral dan akimilasyon rezerv eksteryer. An 2013 Minister Finans pou antreprann en evaliasyon lezot lenstitisyon Gouvernman pou etalir kot i fezab en menm sistenm pou koleksyon reveni akoz ozordi plizyer paraytatik i gard en kantite larzan avek zot pou en long peryod letan a en moman ki Gouvernman i kontinnyen rod finansman pu son progranm depans.\nNou pou kontinnyen amelyor klima lenvestisman. Mr Speaker otan ki nou fyer progre ki Sesel in fer dan sa domenn nou bezwen kontinnyen avek viger e determinasyon pou enplimant nou progranm pou amelyor klima lenvestisman Sesel. E nou pa pou arete Mr Speaker ziska ki en businessman i vreman satisfe ki i kapab fer biznes dan son prop pei san ki i bezwen gaspir letan kot i pa neseser, san difikilte, e avek mwens depans ki posib.\nPandan 2013 biro Rezistrar pou enformatiz son bann diferan rezis. MLUH e Lotorite Planning pou:\nEnn entrodwi en sistenm elektronik atraver internet pou regis later e en sistenm kot laplikasyon permisyon Planning pou kapab ganny fer par internet e sa pou osi plitar ganny konekte avek bann lezot lazans.\nDe, zot pou redwir dele letan pou anrezistre later kot biro Rezistrar ensi ki biro Atorni Zeneral\nMLUH pou prezant ek Lasanble Nasyonal en propozisyon pou reviz Town and Country Planning Act e pou demann aprovasyon Land Devlopman Bill.\nSa Minister pou osi promouvwar kreasyon en Lasosiasyon pou bann Arsitek pou amelyor standar e kontrol\nZot pou etabir en sistenm pou fer rapel andeor kontrol Minis.\nAn sa ki konsern Licensing Authority, zot pou dabor etablir en one stop shop pou laplikasyon license. Dezyanmman pou entrodwir en sistenm aplikasyon elektronik par internet pou tou lezot license. Trwazyenmman SLA pou desantraliz son bann servis lo Mahe avek en brans dan Sid Mahe.\nMr Speaker lezot mezir dan sa domenn ki anvizaze lannen prosenn i enkli lentrodiksyon bann fasilite pou fer plis peyman elektronikman enkli servis ki Gouvernman i donnen e pou peyman tax. Pou osi annan lestablisman bann prosedir mediasyon e Civil Rules pour lakour komersyal. Aktivite lakour komersyal i ekspekte ganny akselere avek lapwentman en dezyenm Ziz ki nou anvizaze pou ranplas dan bann mwan ki ape vini.\nMr Speaker atraver meyer aplikasyon teknolozi lenformasyon e servis elektronik nou pou kapab anmenn sanzman enportan dan lafason ki Governman i delivre son servis avek piblik. Par egzanp, atraver sistenm elektronik pou anrezistre en konpanyen ensi ki sistenm enformatize pou fer en aplikasyon pou en permi enportasyon e eksportasyon, manm piblik i ozordi kapab annan akse avek sa servis 24er lo 24. Sa i amelyor kondisyon pou akseler aktivite ekonomik ki pou ede ogmant prodiktivite dan lavenir.\nPou kontinnyen ranforsi kad legal dan domenn lanvironman biznes plizyer amannman ou nouvo lezislasyon pou ganny prezante avek Lasanble Nasyonal ant la e lafen 2013. Sa i enkli amannman dan Legal Practitioners Act, en nouvo Insolvency Bill inifye, en Companies Bill modern e en Accounting Profession Bill, ki annan pou bi ranforsi kalite rapor finansyel e amelyor profesyon kontab.\nMr Speaker pandan 2012 nou pou ogmant sipor pou pti biznes. An 2012 CCA e SBFA, Small Business Financing Agency in kontinnyen asiste pti biznes. Gouvernman pou kontinnyen pou lite pou lakoz pti biznes e mwayen antrepriz SMEs akoz nou, nou rekonnet rol kip ti biznes i annan pou zwe dan devlopman nou lekonomi. An 2013 nou pou pran plizyer mezir e aksyon adisyonel pou donn plis sipor bann SMEs. Premyerman, nou pou elev stati Small Businness Financing Agency ki’n ranplas CCA ki an se moman i en divizyon Minister Finanse, Komers e Envestisman, pou li vin en Lazans mikro-finans ki pou fonksyonn endepandaman, anba son prop Lalwa ek son prop administrasyon e kriter pou son loan.\nDezyenmman, Gouvernman pou ogmant alokasyon bidzeter pou sa Lazans pou sorti R20 milyon pou vin R30 milyon. Pou konplet sa Mr Speaker Nouvobanq ek Seychelles Savings Bank pou sakenn kontribye R5 milyon ver finansman SBFA atraver loan konsesyonnel. Sa i vedir ki finansman ki disponib pou SMEs pou double an 2013.\nTwazyenmman, limit loan ki pou ganny donnen par SBFA pou double sorti R150 mil roupi pou vin R300 mil. An retour, Mr Speaker nou ekspekte ki bann SMEs i vin pli profesyonnel. SENPA pou ganny demande pou anmenn plis lasistans pou bann antreprener dan domenn developman biznes, marketing, e kontabilite pou ogmant sans ki sa bann biznes i reisi. An plis, bann SMEs i bezwen vin pli responsab e repey zot loan atan pou evit risk prose legal e koleksyon det par Lazans pti biznes.\nMr Speaker nou pou anmenn plis sipor pou fermye e peser an 2013. Dan sa bann dernyen mwan nou’n eksperyans plis viger e determinasyon par Minister Resours Natirel e Lendistri pou ogmant sipor pou sekter lagrikiltir e lapes. Sa lelan pou ganny mentenir an 2013. Plan Nasyonal pou Lenvestisman dan Sekter Agrikol pou ganny finalize dan twazyenm trimes 2013. A sa dat i ekspekte ki en parti finansman sorti kot enn nou bann partner enternasyonal pou’n disponib. En gran nonm fermye in ganny asiste an 2012 avek resours finansyer anba Livestock Trust Fund. Lannen prosenn nou pou revwar manda sa Fon pou asire ki i reflekte bann nouvo defi ki kominote fermye per fer fas avek ozordi. Nou pou transfer Zestyon Agricultural Devlopman Fund pou met li avek DBS e ogmant limit lo loan ki ganny donnen anba sa Fon.\nPou soutenir prodiksyon bann fermye Minister Resours Natirel pou kontinnyen travay tre pros avek bann biznes tel ki dan sekter tourizm pou ankouraz zot pou aste plis prodwi lokal tel ki lavyann, dizef, fri, e legim.\nKonsernan sekter lapes, travay in komanse pou konstriksyon en lasose 120 met lo Ile du Port, ki pou kout anviron R54 milyon e ki ekspekte konplete an Septanm 2013. Sa i en devlopman enportan pou Sesel dan son laspirasyon pou mentenir son repitasyon koman por tonye pli enportan dan Was Losean Endyen. Later in finni ganny demarke lo Ile du Port pou reparasyon lasenn, stokaz disel, e lezot lozistik ki neseser pou loperasyon bann bato endistriyel. Travay konstriksyon in deza komanse Providence lo bann fasilite pou bann aktivite pou transformasyon pwason. Pou Bel Ombre, tou lenfrastriktir i devret an plas avan lafen 2013. Sa pou osi enkli fasilite pou transformasyon pwason ensi ki bann stok materyo pou peser, ki pou kout anviron 1.2 milyon Ero.\nLinnyon Eropeen in finans proze lapes pou en valer 8.5 milyon Ero dan konteks parternarya Lagreman Lapes 2012. Ankor 5.6 milyon Ero in ganny prevwar dan Bize 2013. An 2013 Mr Speaker priyorite pou al ver amelyorasyon bann fasilite dan distrik, enkli konstriksyon bazar, stor materyo lapes e lezot.\nMr Speaker, pou amelyor byennet konsomater Gouvernman pe revwar bann diferan polisi ki an plas. Par egzanp, Fair Tradinng Commission pe drafte en polisi lo konpetisyon pou asire ki bann provizyon anba diferan lalwa ki konsern laspe konpetitsyon i ganny armonize. Dan son zefor kontinnyel pou redwir pri lavi e pou ogmant swa konsomater nou’n redwir trades tax lo serten prodwir tel ki zi enporte. Prenan kont ki VAT pa pou aplike lo serten komodite ki ozordi i aplike lo GST, nou pou bezwen amann nivo trades tax pou serten prodwi enporte tel ki lavyann, fri, e legim, pou asire ki nivo proteksyon i ganny mentenir pou prodikter lokal san kip ri i ogmante.\nMr Speaker promouvwar plis litilizasyon lenerzi renouvlab i bezwen vin en nesisite olye ki en opsyon. An plis ki lefe ki emisyon karbonn i detrir latmosfer, logmantasyon kontinnyel dan kou lenerzi konvansyonnel i enn bann pli gran menas pou kwasans ekonomik. Avek sa an tet Mr Speaker, nesisite pou promouvwar lenerzi renouvlab i devret enn bann pivo nou stratezi ekonomik. Plizyer progranm e linisyativ pou ganny entrodwi an 2013. Enn sa linisyativ anlinny avek stratezi Gouvernman pou promouvwar lenerzi renouvlab e pou ogmant soutenabilite lanvironnman nou pei a lon term nou pou boner an 2013 entrodwi en scheme pou finansman abordab bann prodwi e lekipman rezidansyel ki servi lenerzi renouvlab. Sa linisyativ, pou ganny enplimante avek sipor finansyer labank komersyal e lapwi teknik International Finance Corporation IFC i annan pou bi ankouraz plis itilizasyon bann tel prodwi parey sistenm sofaz delo ki servi lenerzi soler pou bann lakour. Anba sa scheme, Gouvernman pou donn bann labank serten konsesyon pou zot pli ankouraze pou partisipe. Nou pou osi donn plis konsesyon lo bann veykil ki servi mwens lenerzi konvansyonel. Dan sa lalinny an 2013 trades tax lo veykil hybrid pou desann sorti 25 poursan pou vin 15 poursan. Ozordi Mr Speaker napa Excise Tax ou levy lo veykil hybrid.\nPolisi dan sekter finansye. Mr Speaker akse avek kredi i reste enn bann pli gran baryer pou fer biznes Sesel ozordi. An 2013, nou ekspekte bann servis Hire Purchase e Leasing pou ganny entrodwir la ki lalwa pou sa 2 aktivite i ekspekte vin devan Lasanble Nasyonal boner lannen prosenn. Sa i ava donn konsomater e biznes lezot posibilite pou ganny akse avek kredi e ava donn plis konpetisyon bann labank akoz sa 2 fasilite pou reprezant bann alternativ pou kredi banker. Parey mon’n deza note, Labank Santral pou travay tre pros avek DICT pou promovwar bann metod peyman dan form elektronik.\nSIBA pou kontinnyen met lanfaz pou devlop bann prodwi ki azout plis valer tel ki bann lye avek securities exchange, bann diferan Fon, trusts, e Fondasyon, e dan aktivite zone komers lib SITZ parey nou konnen. Dan tou sa, SIBA pou asire ki i kontinnyen respekte bann pli o standard e pratik. Sa pou ganny konsolide dan nou zefor pou elev SIBA pou vin FSC. SIBA e Labank Santral pou kontinnyen etidye merit lentrodiksyon bann prodwi finansyer ki baze lo prensip Islamic Finance. Bann benefis ki nou kapab gannyen atraver Islamic Finance i enkli lefe ki i kapab anmenn plis konpetisyon dan sekter banker e non-banker. Parey mon’n fer resorti Mr Speaker pli boner, Gouvernman pe eksplor diferan opsyon pou privatizasation Seychelles Savinngs Bank.\nPou rezon stratezik Bank of Muscat International, BMI, ki partener prensipal dan BMI Offshore in deside vann son par 50 poursan dan BMIO. BMIO i en labank offshore ki ti ganny etablir an 2008 par BMI e Nouvobanq. An rezilta sa desizyon BMI Nouvobanq in osi propoz avek Gouvernman pou vann son share dan sa labank. Plizyer lof in ganny resevwar pou BMIO, son Board in fer en rekomandasyon avek bann shareholders lo lof ki zot in konsidere i pli meyer, e en desizyon final lo sa lavant i ekspekte avan lafen 2012.\nMr Speaker Gouvernman pou adopte en nouvo stratezi pou zestyon bann lantrepriz piblik komersyal. Gouvernman pou aparti Zanvye 2013 transfer son partisipasyon dan 10 son bann lantrepriz komersyal paraytatik dan lakonpanyen Société Seychelloise D’investissement Limited. SSI i en lakonpanyen ki 100 poursan pou Gouvernman Sesel ki ti ganny etablir an 2008 e ki deza aksyoner dan 4 lakonpannyen – IOT, Cassis Seychelles Company Ltd, 2020 Devlopman Ltd, e Seychelles Cable Systems Company Ltd.\nSSI pou gid bann stratezi e vwar dan en fason global ki performans sa bann lantripriz piblik komersyal i anlinny avek lobzektiv ki’n ganny etablir. I pou adopte polisi e stratezi biznes ki zis parey sa ki pou en lakonpannyen prive, pou asire ki i fonksyonn dan en fason solid alafen pou zot atenn zot bi. Board SSI pou raport avek en Committée de Surveillance ki son Chairman i pou Prezidan Larepiblik e ki pou enkli Vis Prezidan e Minis Finans koman manm sa komite.\nMr Speaker an Me sa lannen SEPEC ti elimin sibvansyon lo LPG pou bann biznes. Sa mezir in permet sa lakonpannyen pou kolekte R10 milyon sa lannen. Pou ranforsi son pozisyon finansyer, SEPEC pou apartir 1 Zilyet 2013, komans elimin sibvansyon lo LPG pou konsomater rezidansyel an ogamantan pri LPG par R7.50 par kilo pou vin R22.50 par kilo. Eliminasyon LPG pou konplete an Zanvye 2014 ler pri pou tou kliyan pou ganny aziste pou reflekte kou ki SEPEC i peye pou LPG.\nMr Speaker pri SPTC pou reste parey i ete an 2013. Gouvernman pou kontinnyen sibvansyonn pri tiket bis SPTC. Ozordi, baze lo depans ki i bezwen fer pou mentenir son servis, san sibvansyon SPTC ti pou bezwen ogmant pri tiket pou vin R8. Konsyan ki i pa kapab elimin tou sibvansyon anmenmtan, Governman in deside pou donn SPTC en sibvansyon R33 milyon an 2013 pou permet li mentenir pri tiket bis a R5.\nMr Speaker nou bezwen reform striktir tarif pou bann servis PUC. Tel ki i le ka avek SEPEC, nou bezwen asir performans PUC a lon term pou fer ki tarif ki konsomater i peye i reflekte kou pou prodwir sa servis. Dan plizyer pei sa tarif i osi kouver kou lenvestisman pou donn sa servis. Par kont isi Sesel tarif i ganny etablir pou kouver zis kou operasyonnel.\nMalerezman Mr Speaker, striktir tarif PUC pa reflekte sa dan tou ka. Alor nou bezwen reform sa striktir tarif pou anmenn li anlinnny avek norm enternasyonal. Dan premye letap sa reform an Zanvye 2013 PUC pou adopte en nouvo sistenm enndeksasyon tarif, ki vedir ki i pou aziste tarif tou le 3 mwan pou reflekte mouvman dan bann variab ki enpakte nivo tarif, tel ki to lesanz e pri karbiran lo marse enternasyonnal. Depandan lo mouvman sa bann variab nivo tarif i kapab monte me osi i kapab desann. Sa pou ganny swivi par eliminasyon gradyel bann sibvansyon lo diferan tarif e ant diferan group konsomater ki pou komanse an Zilyet 2013 ler PUC pou komans re-ekilibre son striktir tarif. Sa prosesis Mr Speaker pou re-ekilibre tariff pou enn ki pou ganny fer pandan en peryod 7 an. E alor nou pa ekspekte lenpakt lo konsomater pou vin dan en fason enportan tou deswit.\nMr Speaker parey in touzour le ka, nou bann reform i pran an konsiderasyon bann dimoun ki dan lasosyete ki pli vilnerab. Alor dan sa nouvo striktir tarif pou osi annan sa ki nou apel en social tariff. En tarif ki pou ganny aplike lo bann group ki pli vilnerab baze lo bann kriter ki ava ganny definir.\nAn sa ki konsern Seychelles Trading Company. Parey nou konnen Gouvernman in pandan plizyer lannen servi STC pou asir meyer pri pou komodite debaz. Me serten fakter lo marse enternasyonal ki andeor nou kontrol in met bokou presyon lo sitiasyon finansyer STC. Sitiasyon i tel ki si nou pa fer nanryen STC pou komans perdi larzan dan bann mwan ki pe vini.\nPou sa rezon, an 2013 STC pou bezwen aziste pri serten son bann prodwi. Sepandan, Gouvernman in osi demann STC pou fer en revi konplet son bann sours pou son bann marsandiz ki i enporte avek bi pou esey vwar ki sa bann sours i kapab ganny bann prodwi a en meyer marse ki i a kapab pas avek konsomater pou minimiz lenpakt okenn pri lo bann komodite debaz.\nParey nou ti anonse pli boner sa lannen Gouvernman in osi demann STC pou komans enport materyo konstriksyon. An fazan sa, Gouvernman i espere ki STC i ava kontribye pou bes pri materyo konstriksyon dan pei.\nNou pou ranforsi kapasite odit par Seychelles Revenue Commission. Mr Speaker en sistenm tax ki efikas e performan i lakle nou stratezi sosyo-ekonomik, akoz nou bezwen koleksyon tax pou finans bann proze e progranm Leta. SRC in rankontre plizyer defi pou esey atenn son bann lobzektiv akoz parmi lezot fakter evolisyon rapid dan lanvironnman biznes. Evolisyon teknolozik in fer biznes vin pli kreativ dan lafason ki zot rikord zot tranzaksyon e en bann lot defi in aparet. SRC pa’n touzour dan en pozisyon pou konbat serten pratik konpleks tel ki transfer pricing. Lotorite tax pe pran serten linisyativ pou ranforsi son kapasite e ranforsi skill, konesans e leksperyans ki reste a zour ek bann nouvo devlopman.\nSRC pou byento revwar son bann bezwen teknik pou komans enplimant en progranm pou ranforsi kapasite son staff. Nou pou kontinnyelman ankouraz Seselwa kalifye pou konsider en karyer dan SRC. Me dan limedya nou pou konplimant sa linisyativ nou pou anploy enn ti group expert tax dan diferan domenn tel ki odit, spesyalis Customs, ekstera sorti aletranze. Me mon oule soulinnyen ki nou bann Seselwa kalifye pou kontinnyen reste dan bann plas kle, pozisyon kle kot zot pou kontinnyen lead sa lenstitisyon. Nou’n fer bokou amelyorasyon Mr Speakser dan sa 2 dernyen lannen e nou pe al komans lezot tre byento. Sa i enkli, aprouvasyon Customs Management Act an 2012, upgrade Asycuda++ pou vin Asycuda World, ki pou vin an operasyon an Mars 2013, etalisman serten nouvo prosedir e plis korperasyon avek ban lorganizasyon tel ki WCO, World Trade Organisation, IMF osi byen ki koperasyon bilateral avek bann lotorite ladministrasyon Customs aletranze.\nMr Speaker tou resaman in annan konsern mazer ki’n ganny eksprimen par manm piblik e kominote biznes konsernan efikasite dan Customs. Nou anvi dir sa bann dimoun ki nou’n ekout sa bann konsern e ki nou pou adres zot. Reform divizyon Customs pou ganny akselere an 2013 e pou enn bann priyorite Gouvernman. Mon rekonnet koman Minis Finans ki menm avek sa bann mezir ki mon’n fek nonmen, sa ki pli enportan se ki degre bann striktir i efektiv pou delivre nivo servis ki lepep i ekspekte. Prenan kont sa, Mr Speaker zefor pou konsantre lo bann laspe operasyonnel ensi ki stratezi pou fer ki servis i ganny delivre avek efikasite e anlinny avek bann standar ki lepep i ekspekte.\nPolitik komers e lentegrasyon dan lekonomi Mondayal. Mr Speaker anba direksyon Prezidan James Michel repitasyon Sesel koman en pti leta zil dinamik in ganny rekonnet par kominote enternasyonal e 2013 nou pou vwar en kontiniasyon sa. Sa i partikilyerman pertinan leka avek demars Sesel pou ganny en syez lo United Nations Security Council 2017.\nDan domenn komers, nou pe kontinnyen fer progre dan nou parkour pou vin manm Lorganizasyon Mondyal Komers an 2014. Negosiasyon i dan staz avanse e Sesel in ganny sipor plizyer pei. Dan konteks sa demars, an 2013 Gouvernman pou kontinnyen revwar e reviz son bann lalwa e regilasyon pou anmenn zot anlinny avek standar WTO.\nLo nivo rezyonnal Gouvernman i reste angaze pou travay avek sekter prive pou rod plis loportinite pou eksportasyon e lenvestisman Sesel dan la rezyon atraver lagreman ki egziste ek COMESA e dan konteks negosiasyon pour zwenn zone komers lib SADC.\nMr Speaker nou pou vwar serten mezir pou asiste bann Seselwa ki pe rod zot premye lakaz. Akse avek finansman pou lozman i ankor difisil, Mr Speaker. Akoz plizyer fakter tel ki to lentere ki reste o, bann sarz e komisyon ki labank i enpoze, ensi ki en mank lentere zeneral par serten labank pou donn loan pou lozman.\nAn Zanvye 2013 Gouvernman pou komans enplimant serten mezir pou limit bann sarz ki labank komersyal i enpoze lo housing loans, osi byen ki ogmant lakantite larzan ki zot pret sa sekter. Premyerman, Labank Santral anlinny avek provizyon Financial Institutions Act, pou byento entrodwir regilasyon pou limit nivo bann sarz ki bann labank i mete lo loan pou lozman rezidansyel lo bann kliyan e bann ki pe pran zot premye loan. Parey mon’n note pli boner, sa bann regilasyon i sipoze an aplikasyon boner an 2013. Dezyenmmam, bann labank komersyal Gouvernman pou ganny demande pou envestir en porsyon minimonm zot portofolio pandan en lannen anver housing loan.\nMr Speaker de-tanz-a-ot Gouvernman i vwar li neseser pour revwar nivo sarz pou serten servis ki i ofer. An 2013 pou annan logmantasyon dans rten sa bann servis. Not Siplemanter ki akonpany sa Bidze pou donn plis lenformasyon lo sa bann servi lo kip ri pou ogmante.\nNou pou ogmant saler an 2013. Mr Speaker, Gouvernman i rekonnet ki sitiasyon deor i pa fasil pou tou Seselwa. Pep Seselwa in fer bokou sakrifis dan sa bann dernyen lannen. Nou abilite pou ogmant saler i kantmenm limite par nesesite pou nou mentenir soutenabilite fiskal, ki limenm i en eleman kle pou asir fitir e garanti nou lavenir e prosperite prosen zenerasyon.\nGouvernman i kontinnyelman rod fason pour ed Seselwa a traver en meyer saler. Dan sa lalinny, Mr Speaker nou pou ogmant saler an 2013. Me, vi nou kontrent bidzeter, logmantasyon saler, enkli saler minimonm, pou pran lefe le 1e premye Zilyet 2013.\nSaler minimonm pou ogmant par 6%, en pti pe plis ki to lenflasyon ki prevwar. Nivo saler minimonm pou ogmante sorti R21 par erdtan pour vin R22.25 par erdtan, pour tou travayer apard casual. Nivo saler pou travayer casual, pou monte sorti R24.20 par erdtan pour vin R25.65 par erdtan.\nLogmantasyon Saler dan Gouvernman. Apartir 1 Zilyet, saler dan Gouvernman pou ogmant dan sa fason swivan:\nSaler travayer dan kategori SG1 a SG6, zot saler pou ogmante par 6 poursan.\nE saler travayer dan kategori SG7 anmontan pou ogmante par 3 poursan.\nNouvo Schemes of Service. Plizyer nouvo schemes of Service pou ganny aplike an 2013 me an 2 faz. Serten an Zanvye, e lezot an Zilyet 2013. Bann Minister, Departman, e Lazans swivan pou enplimant nouvo schemes of service apartir Zanvye 2013.\nDepartman Limigrasyon e Civil Status, scheme revize. Departman Prizon, osi scheme revize, ALDEC, Lenstiti Early Childhood, Lazans pour Proteksyon Sosyal, Processing ek Regional Officers.\nNouvo scheme of service pour sa bann kad dan Gouvernman pou osi ganny enplimante an Zanvye 2013. Sa i Stores e Asset Management Cadre, Policy Analysts Cadre e Housing Officers Cadre.\nScheme pour bann common cadres swivan pou ganny enplimante an Zilyet 2013. Psychologist Cadre, Office Assistant Cadre, Research and Project Cadre.\nSRC pou osi enplimant son nouvo scheme of service apartir Zilyet 2013 e sa pou ganny alinny avek wage grid.\nBenefis pour progranm aprouve par Lazans Proteksyon Sosyal. Apartir Zanvye 2013, nou pou enplimant bann azisteman swivan dan benefits. Orphan Benefits pou sorti R1280 pou vin R1360. Invalidity Benefit pou sorti R2440 pou vin R2580. Injury Benefit pou sorti R2120 pou vin R2250. Survivor Widow Benefit pou sorti R2120 pou vin R2250. Sickness Benefit pou osi sorti R2120 pou mont R2250, ensi ki Maternity Benefit ki li osi pou sorti R2120 pou mont R2250. Retirement Benefits ki ganny peye par Agency for Social Protection pou sorti R2550 pou ariv R2750. E parey Prezidan in deza anonse, Retirement Benefit ki peye pou sorti R2550 pou vin R2750.\nBenefis pour Home Carers pou ogmante par 6 poursan par mwan, anlinny avek minimum wage. Me osi anlinny avek minnimum wage, sa logmantasyon pou ganny fer apartir Zilyet 2013.\nMr Speaker, an 2012 nou’n akonplir plis progre dan plizyer domenn, tel ki devlopman imen, klima lenvestisman, e-Government, bonn gouvernans, plis transparans e nou lalit kont koripsyon, parmi lezot. Sa bann lezot realizasyon pou ed nou reste rezilyan e fer fas ek kondisyon difisil dan lekonomi mondyal an 2013 e dan mwayenn term. Anba leadership Prezidan James Michel, nou pei inn montre ki i kapab diriz zefor pou promouvwar lape e larmoni, non selman Sesel me lwen deor nou lafrontyer. Tou sinny i montre ki 2013, i riske ankor en lannen difisil. Sa Bidze i met nou dan en pozisyon for pou nou kapab sirmont sa bann defi atraver kontiniasyon stabilite makro ekonomik, ki pou ed nou sovgard byennet lepep Seselwa, spesyalman bann group pli vilnerab e ki reste priyorite Gouvernman.\nMr Speaker, bann polisi ek mezir ki’n ganny anonse dan sa Bidze pou konkretiz ankor plis sa fondasyon ki pou ed nou akseler plis krwasans ekonomik odela 2013. Zot pou met an plas bann kondisyon pour ed sekter prive pou anmenn nou lekonomi devan dan en lanvironnman modern. Anmenmtan noun amelyor kondisyon nou pep avek en logmantasyon saler, plis sipor sosyal e plis lenvestisman dan lasante, ledikasyon e lenfrakstriktir.\nMr Speaker enn bann lakle pou plis properite se en meyer nivo prodiktivite. Pli gro saler e plis benefis sosyal pa solisyon pou en meyer lavenir Mr Speaker. Meyer kondisyon travay i kapab vin atraver latitid pli prodiktiv dan travay. Alor mon fer en lapel avek tou Minister, departman ek lazans Gouvernman pour vin pli efikas dan zot fonksyon, pou sekter prive pou vin pli inovater e efikas dan zot loperasyon; e pour tou travayer pou vin pli prodiktiv, kreativ, e responsab dan zot landrwa travay. Se sa lapros Mr Speaker ki nou devret adopte dan sa Nouvo Sesel.\nAvan mon terminen, mon ti a kontan remersye Prezidan Michel pou gidans ek sipor ki inn donn lepep Seselwa. Mon oule osi rekonnet sipor e gidans Vis Prezidan Faure ki pandan son letan koman Minans Finans in lead nou progranm reform ekonomik ek viger ek determinasyon. Mon oule osi remersye mon bann koleg Minis e zot lekip teknik pou tou zot kontribisyon.\nMon dir en remersiman spesyal Mr Speaker, tou staff mon Minister ki’n fer zot travay e kontribisyon dan en fason tre profesyonnel.\nMr Speaker tou dilon 2012 sekter prive e lasosyete sivil in kontinnyen fer kontribisyon dan devlopman Sesel e pou sa mon salye zot zefor. Mon osi rekonnet sipor e kontribisyon tou nou partener enternasyonal, enkli lorganizasyon miltilateral, lazans devlopman ensi ki nou bann partener bilateral.\nMon remersye tou bann Manm Onorab Lasanble Nasyonal, enkli ou Mr Speaker pou sipor ki zot in aport mwan ek mon Minister pandan sa lannen.\nFinalman mon remersye pep Seselwa pou kontinnyen siport zefor Gouvernman pou fer avanse Sesel..\nMon aprezan rekomande Mr Speaker ki Appropriation Bill 2013 i ganny aprouve par Lasanble Nasyonal. Mersi.\nParey i tradisyon pou annan bann reaksyon aparti Vandredi e sa pou komans par le 2 leaders. So nou pou adjourn ziska Vandredi 9er bomaten.


Wokco en San Salvador, El Salvador | Páginas Amarillas\nWokco en San Salvador, El Salvador | 2 resultados\n1. Wokco San Salvador - San Salvador\n2. Wokco San Salvador - San Salvador


Festival Kreol 2017 – Teat ek spektak i debit seri festivite wikenn kreol\n‘ Lo miray obor semen’, en pyes teat par meter ansenn Angelin Marie, ti enn bann aktivite ki ti debit wikenn festivite kreol. Sa pyes apepre 2-erd-tan i en prodiksyon groupman teatral Modesty Theater e ti ganny performen dan sant konferans enternasyonal (ICCS)...\nEn Dimans ranpli avek Kreolite\nNou pa kapab fet Festival Kreol san ki nou donn nou lafwa son vre plas dan nou lavi ek nou kiltir. Sa ti mesaz pli for ki ti resorti pandan lanmes kreol ki ti ganny organize kot Katedral Imakile Konsepsyon pour koensid avek 32enm Festival Kreol. I fer trwazyenm Dimans...\nLaserenad, enn bann levennman pli popiler dan Festival Kreol, ti fer son retour Sanmdi apremidi koman ‘Laserenad Enternasyonal’. Sa sanzman dan tit i akoz komite lorganizasyon Festival Kreol ti deside pour sa lannen enkorpor Karnaval Enternasyonal ansanm ek sa...\n«Ansanm nou tou nou merit santi nou konsernen pour donn en koudmen prezerv nou bann atou kiltirel,» Minis pour Lazenes, Spor ek Kiltir Mitcy Larue in dir. Minis Larue in dir sa dan son mesaz alokazyon Lazournen Enternasyonal Kreol ozordi le 28 Oktob. Teks entegral...\nDes artistes seychellois doivent, en principe, participer au Festival Liberté Métisse à La Réunion en décembre prochain. C’est le Président de la Région Réunion, M. Didier Robert, qui a lancé cette invitation à la Ministre de la Jeunesse, des Sports et de la Culture,...


Papier Peint pour Ado Fille | Le Petit Intissé\nOPTEZ POUR CETTE BELLE ETOFFE AVEC PLUME BLEUE SOYEUSE POUR TAPISSER LES MURS DE CHAMBRE DE VOTRE ADO FILLE. PAPIER PEINT MURAL UNIQUE ET TRES ORIGINAL. HABILLEZ JUSTE UN PAN DE MUR POUR CREER UNE BELLE TETE DE LIT.


Buy Inside Out x Kyle Hall tickets, SA 2019 | Moshtix\nInside Out x Kyle Hall\n9:00pm, Fri 19 July, 2019\nInside Out & Sugar Present Kyle Hall\nInside Out x Kyle Hall (19/7/19)\nSupport from: Milkpaste & Handsome Joe\nKyle Julian Hall truly is one talented kid - a true prodigy. The Detroit native's productions are so richly musical, so thoughtful and mature, that it seems madness to think that he was born 1991. With releases on Hyperdub, R&S Records and Planet E - a label owned by Carl Craig - he is clearly destined for a rich artistic future.\nRoland Tings (Live) • 'Salt Water' Album Tour • Rocket Bar & Rooftop\nSat 14 Dec 2019, 9.00pm | Rocket Bar & Rooftop, ADELAIDE, SA


Rasel : écoute gratuite, téléchargement MP3, video-clips, bio, concerts\nTop des titres de Rasel\nÓyeme (feat. mihai ristea)\nLet's dance, vamos a bailar (feat. baby noel)\nCandela (con nyno vargas)\nPor qué (feat. melendi)\nMamá (feat. dama)\nNadie te ama como yo (feat. rasel)\nMe estoy enamorando (feat. rasel) (urban remix)\nMe estoy enamorando (feat. Rasel)\nMala (feat. Rasel)\nTous les titres de Rasel\nDerniers albums de Rasel\nRasel - nov. 2020 1 titre - Electro, Dance\nRasel - sept. 2020 1 titre - Electro, Dance\nRasel - sept. 2020 13 titres - Electro, Dance\nRasel - janv. 2020 1 titre - Electro, Dance\nTous les albums de Rasel\nDernières compilations de Rasel\nRasel / Pablo Alborán / Piso 21 / Carlos Baute / Maite Perroni / Juhn / Sofía Reyes / Jason Derulo / De la Ghetto / Sweet California / Huecco / Rozalén / Xriz / Danny Romero / Bebe / Café Quijano / Efecto Pasillo / Demarco Flamenco / María Artés Lamorena / Nyno Vargas / Justin Quiles / Maki / Sergio Contreras / Manuel Delgado / Zion & Lennox / Danny Ocean / Pulse / Felipe Santos / Eva Ruiz / Tu Otra Bonita / Miguel Campello / Veintiuno / Luz Casal / Rosana / Fito Y Fitipaldis / Loquillo / David Demaría / Pastora Soler / La Pegatina / Eva Amaral / Sidecars / Elefantes / Despistaos / Blas Cantó / Marta Soto / Rodrigo Mercado / Muerdo / Arco / Molina Molina / Alberto Jiménez / Nunatak / Dani Fernández / Lucas Colman / Rulo / Marlon - juil. 2018 40 titres - Pop, Rock\nRasel / Carlos Baute / Piso 21 / Bebe / Xantos / Zion & Lennox / Justin Quiles / Xriz / Dynell / Cosculluela / Reykon / Kiko Y Shara / Mayker & Danny / Smoky / Alexis & Fido / Adán Carmona / Urband 5 / Magic Magno / Papa Joe / Miguel Sáez / José de Rico / Crazy Design / Nyno Vargas / Young F / Marango / Sergio Contreras / Rafa Pua / Sweet California / Juan Magán / Edu Pin Pan / Brujo Master / Danny Maky - juin 2017 28 titres - Pop, Rock\nRasel / Carlos Baute / Danny Romero / Kiko Rivera / Major Lazer / Nakor / Charly Rodríguez / Anitta / Felipe Santos / Sergio Contreras / Estilo Libre / Dr Bellido / K Narias / Jorge Villamizar / Alex Casademunt / Papa Joe / José Castillo / Intensa Music / Sie7e / Cavanna / Milo & Román / Fonty & Omar / Mr Rommel / Alexander Rod / Sevasti / Maki / Jose Delgado / José Delgado & David Santos / Javi Cerezo / Jesus Amo / Cristian Gil / Lion & Love / DJ Valdi - juin 2017 34 titres - Electro, Dance\nRasel / David Bisbal / Pablo Alborán / Antonio Orozco / Malú / Melendi / Sergio Dalma / Rosàrio / Fangoria / Café Quijano / Manuel Carrasco / Carlos Baute / Rosana / David Demaría / Pastora Soler / Rozalén / Kiko Rivera / Sergio Contreras / Maki / Daniel Diges / Luz Casal / Fito Y Fitipaldis / Dani Martín / Loquillo / Bunbury / Andrés Calamaro / Duncan Dhu / Jorge Drexler / Depedro / Iván Ferreiro / Jesse & Joy / Elefantes / Nada Que Decir / Sidecars / Margarett / Nancys Rubias / Anitta / Miranda! / Efecto Mariposa / Munik - août 2014 40 titres - Pop, Rock\nToutes les compilations de Rasel\nArtistes similaires à Rasel\nTous les artistes similaires à Rasel


Armada Reliance 102 Ti 2023 sur Ekosport\nARMADA RELIANCE 102 TI 23\nRéférence : RA0000354\nDes skis ARMADA pour arpenter la montagne sur piste ou en poudreuse.\nNoir / Jaune / Violet\nCaractéristiques ARMADA RELIANCE 102 TI 23\nDescription ARMADA RELIANCE 102 TI 23\nImpossible de se tromper, ces skis ARMADA RELIANCE 102 TI pour femme excellent dans toutes les conditions de neige.\nConstruction : noyau bois léger en caruba\n172 134 102 124 17.5 3580\n180 135 102 125 18 3970\nAVIS ARMADA RELIANCE 102 TI 23\nPacks associés ARMADA RELIANCE 102 TI 23\nARMADA ARMADA RELIANCE 102 TI + ARMADA STH2 WTR 13 BLACK C100\nARMADA ARMADA RELIANCE 102 TI + LOOK PIVOT 15 GW B115 H HARLAUT\nARMADA ARMADA RELIANCE 102 TI + LOOK SPX 12 GW B100 KAKI/YELLOW\nARMADA ARMADA RELIANCE 102 TI + MARKER 11.0 TCX WHITE\nARMADA ARMADA RELIANCE 102 TI + MARKER GRIFFON 13 ID BLACK\nARMADA ARMADA RELIANCE 102 TI + MARKER JESTER 18 PRO ID TEAL/FLO-YELLOW\nARMADA ARMADA RELIANCE 102 TI + TYROLIA ATTACK² 11 GW W/O BRAKE [L] SOLID BLACK\nARMADA ARMADA RELIANCE 102 TI + ARMADA SHIFT MNC 13 ARMADA BLACK 110MM\nARMADA ARMADA RELIANCE 102 TI + ATOMIC SHIFT 10 MNC N BLACK/WHITE 100\nARMADA ARMADA RELIANCE 102 TI + FRITSCHI VIPEC EVO 12 100MM\nARMADA ARMADA RELIANCE 102 TI + MARKER DUKE PT 12 100MM BLACK/RED\nARMADA ARMADA RELIANCE 102 TI + MARKER DUKE PT 16 100MM BLACK/GUNMETAL\nARMADA ARMADA RELIANCE 102 TI + MARKER F12 TOUR EPF BLACK/ANTHRACITE\nARMADA ARMADA RELIANCE 102 TI + SALOMON S/LAB SHIFT MNC 10 N BLACK SH100\nARMADA ARMADA RELIANCE 102 TI + SALOMON S/LAB SHIFT MNC 13 N BLACK/BLUE SH100\nARMADA ARMADA RELIANCE 102 TI + MARKER KINGPIN 10 100-125MM BLACK/RED


Тумба под ТВ Belveder Blanc bonbon, ST9328. Купите в MebHOME.Ru! | Mobilier de Maison\nИнтернет-магазин мебели / Каталог мебели / Гостиные / Mobilier de Maison / Belveder Blanc Bonbon / Тумба под ТВ Belveder Blanc bonbon, ST9328\nКресло Gudong WF1455 40803\nКресло Gudong WF1453 48849\nКресло Winner, 898R52 - 1D 75600\nРазмеры: ширина: 1200 мм, глубина: 500 мм, высота: 640 мм\nСмотрите этот товар в каталогах: Белая мебель Mobilier de Maison, Тумбы под телевизор Mobilier de Maison, Мебель ясень Mobilier de Maison\nТумба под ТВ Belveder Blanc bonbon, ST9328L 54214


Zone Infinie - 2015 - Self-titled | Kids Of The Streets\n01. Les Failles\n06. Les miettes\n07. L'éternel retour\n08. Zone Infinie\nСсылка на скачивание: http://www47.zippyshare.com/v/WcOrC0nS/file.html


Investors in Nasik - Sell or Finance your Business in Nasik | SMERGERS\nInvestors in Nasik - Sell or Finance your Business in Nasik\n300+ Investors in Nasik as on April 2019. Find Investors in Nasik and 155 countries, 950+ industries with Investment Capacity ranging from IDR 42 million - 700 billion. Sell or Finance your Business in Nasik by sending your business proposal to pre-screened Investors in Nasik with verified contact details and background information and investment requirements. Join our 737,000+ Member Network Today to Sell or Finance your Business in Nasik.


Abdulla Omar Alyagout Est. | RX MARINE INTERNATIONAL\nAbdulla Omar Alyagout Est.\nSite Counter: 12,548,443